text:
Xiinxala Kitaabaa (“Book Review”): Aadaa Booranaa – A Dictionary of Borana Culture
Reviewed by Taammanaa Bitimaa*
ISBN 10: 9994400053
ISBN 13: 9789994400058
Publisher: Shama Books
Publication Date: 2006
Authors: Ton Leus with Cynthia Salvadori
Book Title: AADAA BOORANAA – A Dictionary of Borana Culture
Language: Oromo
Pages: 709
Kitaabni kanaa olitti kaayame kun fuuleewwan 709 qaba. Fakkoolee (footota) kan waayee garagaraa agarsiisan danuu of-keessatti baaddhatee argama. Kitaabichi aadaa, seenaa, dinagdee fi Afaan Oromoo sirriitti kan muldhisu. Kitaabni kun duraan bara 1995 keessa “BORANA DICTIONARY” maqaa jedhamuun bayee ture. Ammoo, inni kun waan isa durii caala qaqqajeelee wanni daran hedduus itti- dabalamee bayeef, barroo (kitaaba) haaraa dha jechuutu dandayama. Mee waan hundaa dura waayee barreessicha beekamaa kanaa, waayee Ton Leus gabaabinaan haa ilaallu!
Ton Leus dhalootaan nama Biyya Hoolandaa yoo tahu, Oromiyaa teenya biyya ofii tan lammaffaa godhachuun waggaalee 27 keessa jiraate. Kan jiraates godina Booranaa yoo tahu, akkuma uummataatti jiraachuun kabaja, jaalalaa fi raajeffannoo uummata keenyaa nama dhuunfate ture. Inni karaa amantiitiin nama Kaatolikii yoo tahu, kan qeyee ofii taasifacuun bara dheeraa uummataaf tajaajila barbaachisu kennaa ture, ganda naannoo Yaaballootti argamu Dhaddiim keessa. Ton Leus waggaalee jedhaman kana keessa aadaa fi Afaan Oromoo qorachuu hojii isaa keessaa isa duraasaa waan godhateef, kunoo kitaaba hedduu tujuba-qabeessa akkanaa nuuf dhiisee dabruu dandaye. Ton Leus bara 2007 keessa du’ee kan awwaalames bakka Oromoonni dhibbi baay’een argamanitti, dachee Oromiyaa irratti, biyyee Oromiyaa keessatti, ganda Dhaddiim kan qeyee ofii taasifate san keessatti. Sanduuqa reeffaa keessa kaayamuun kitaaba isaa kana keessaa tokko, isa waliin awwaalame. Inni nu dhiisee dabrullee gumoon hojii isaa, kitaabni kun akka bakkalcha bariitti dhaloota Oromoo dhufuuf ifaa jiraata.
Mee amma gara handhuura barroo kanaatti ceenee, wanneen tokko tokko haa ilaallu! Yoo barreessichi kitaaba isaa kanaan galmee-jechootaa (“dictionary”) jedheenillee, inni galmee-jechootaa otoo hin taane, kubee (kuusaa-beekumsaa – “encyclopedia”) dha. Kubeedhuma keessayyuu kan hedduu tujuba-qabeessa tahe. Kitaabichi aadaa, afaani fi seenaa Oromoo, keessaumaa kan Oromoo Booranaa akka gaariitti kan ibsu. Waan hundumaa caala Afaan Oromoo afaan sooressa, baldhaa fi dilbaayaa tahuu isaa kan sirriitti muldhisu. Mee isa kana fakkeenyota muraasa wayii fudhanneetoo haa ilaallu!
Kitaabichi akka galmee-jechootaa kanneen biroo fakkeenyaaf aannan = “milk” jedheetoo kan bira dabru otoo hin taane, aadaa aannanii kan Oromoon qabuu fi gosa aannanii tokko tokkoon tarreessa. Jecha kophee = “general word for shoe” jedhamu jalatti, Oromoon Booranaa gosa kophee 11 qabaachuu isaa addeessa. Kunis: kophee gogaa, kophee hoddhaa, kophee salaalaa, kophee yabbuu, kophee imbiraa, kophee iskarbaa, kophee lailonii (naayilonii), kophee mukaa, kophee odaa, kophee yabbuu satawwaa, burkaanii. Jecha loon = “cattle, livestock, herd, herd of cattle” jedhamu jalatti immoo jechoota 20 ol tarreessa. Akkanuma jecha sirba = “song, singing, dance” jedhamu jalatti gosa sirbaa kan Oromoon Booranaa qabu 26 kenna. Kitaabni kun sonaan hedduu dilbaayaa waan taheef, akkanumatti jecha tokko fudhachuun isa jalatti jechoota baay’ee tarreessa. Dabaleesoo, aadaa fi seenaa jecha san wajjin walqabatanis tolchee ibsa. Afaan Oromoo hedduu sooressa, baldhaa fi miidhagaa tahuu isaa, kitaabni kun akka daawwitiitti nu fuuldura qabeetoo sirriitti nutti agarsiisa. Afaanuma Oromoo keessayyuu loqoddaan Booranaa akkaan sooressa tahuu isaa muldhisa. Loqoddaan Booranaa kan loqoddaalee Afaan Oromoo isaan biroo irra sooressaa fi badhaadhaa tahee argumas, waan Oromoon Booranaa sirna gadaa: isa sirna aamantii, sirna taliigaa, sirna dinagdee fi sirna gamtaa of-keessaa qabu saniin, hanga ammaattuu buluufi.
Karaa seenaas yoo fudhanne, keessumaa waayee sirna gadaa fi amantii Oromoo, Waaqeffannaa akka gaariitti ibsa. Gadaa Oromoo Booranaa bara 1467 irraa kaasuun hanga bara 2008-2016-tti abbootii gadaa 70 tarreessuun gosa fi maqaa gadaa isaanii wajjin kenna. Kunis abbaa gadaa Oromoo Booranaa isa jalqabaa: Gadayyoo Galgaloo Yaayyaa (1467 – 1475) irraa hamma abbaa gadaa isa bara 2008 filameetti, jechuun Guyyoo Gobbaa Bulee-tti (2008 – 2016) tarreessa. Kan biraa dhiifnee yoo bara jedhame kana (1467) akka jalqaba gadaa Oromootti fudhannellee, kun karaa sirna dimokiraasii kan addunyaa keessatti raajeffatamu. Otoo warri Oroppaa bara 1492 irraa kaasanii Kolumbus faa ardii Atilaantika gamaatti erganii, “Ameerikaa arganne” jechuun hin odeeffatinii fi hin ololeeffatin dura, Oromoon sirna qaroominaa kan tahe, sirna gadaa isa dimokiraasii irratti bu’ureeffameen bulaayyu jechaa dha.
Mee ergan kitaaba kana raajeffannoo cimaa taheen isiniif dhiyeessee booda, waan tokko kan dogoggora tahen tuqee dabra. “Kan hin dogoggorre Waaqa qofa” jedha, mammaaksi Oromoo tokko. Kunis akka maxxansa kitaaba kanaa isa lammaffaa irratti qajeelfamuufi malee, akka aadaa Oromoottillee nama boqote qeeqachuun hin malu.
Kitaabni kun jechoota Oromoon afaanota biroo irraa ergifachuun qaama jechoota ofii taasifate garii kenneeti jira. Kunis waan dansaa tahe. Ammoo, karaa kanaan daddhabbiiwwan tokko tokko muldhatanii argamu. Qorannoon madda-jechootaa (“etymology”) badhee (“field”) mataa ofii dandaye qaba. Kunis kan yeroo dheeraa fi qarannoo cimaa barbaachisu taha. Kitaabni kun jechoota Afaan Oromoo keessumaa kan loqoddaan Booranaa afaanota: Arabaa, Iswaahilii, Somaalee, Amaaraa, Ingilizii, Faransaa fi Xaaliyaanii irraa ergifate ni agarsiisa. Kan afaanota Ingilizii, Faransaa fi keessumaa Xaaliyaanii irraa afaan keenya ergifate dogoggora malee, akka gaariitti muldhisa. Garuu, kan Afaan Arabaa irraa ergifataman garii isaanii akka waan Afaan Amaaraa irraa ergifatamaniitti dhiyeessa. Dhugaa dha; isaan kana keessaa kan Afaan Oromoo karaa Afaan Amaaratiin ergifates ni jiru. Haatahu malee, kan inni kallachumatti Afaan Arabaa irraa ergifates Afaan Amaaraa irraayyi ergifate jechuun dogoggora taha. Akkanuma kan Afaan Oromoo Afaan Arabaa irraa kalachumaan ergifates akka waan Afaan Iswaahilii irraa ergifateetti dhiyeeffamee jira. Fakkeenyaaf jechoonni: kitaaba, kibriita/ kibritii, saabunaa/ saamunaa, sanduuqa, shaa’ii/ shaayii, si’aasaa/ siyaasaa, sigaaraa/ sijaaraa, sukkaara/ shukkaara, maqasii, Kamisa jedhaman faa Oromiyaa guutuu fi dabres Biyya Oromoo hundumattuu ni beekamu. Isaan akkanaa kana Afaan Oromoo kallachumatti Afaan Arabaa irraayyi ergifate malee, akka kitaabicha keessatti jedhame kan Afaan Iswaahilii irraa ergifatee miti. Kun barroo raajeffatamaa keenyaa, kan Ton Leus keessatti callaa otoo hin taane, kan namoota alagaa isaan galmee-jechoota Afaan Oromoo dhiyeessan danuu keessattis kan muldhatu. Kunillee dogoggora yartuu wayii ti. Dogoggorrin ani amma kanaa gaditti dhiyeessu isa jechoota handhuuraa Afaan Oromoo tahan, akka waan Afaan Amaaraa irraa ergifatamaniitti kennamanii kan ilaalu. Isa kana bakka lamattan qoodee ibsuuf yaala.
a) Jechoota Afaan Amaaraa Afaan Oromoo irraa ergifate akka waan Afaan Oromoo Afaan Amaaraa irraa ergifateetti dhiyeessuu; fakkeenyota : cuubee, (“a large knife”), callee (“small colourful beads”), caakkaa (“dense forest”), bordee (“beer brewed from maize or other grains”) , goojjoo/ godoo (“shack”), daboo (“helping one another in agricultural work”), qabattoo (“strap, belt”), qaboo (“calling a few people together for work”), qoroo (“Borana agents appointed by the representative of the government”) faa. Mirkana; isaan kana keessaa garii Oromoon Booranaa karaa warra Amaaraa dursee dhagayuun ni mala. Ammoo, kun amala warra galmee-jechoota Oromoo barreessanii jechuun warra biyyoota alaa taheetu, isaan akkanaa kana akka waan jechoota Afaan Amaaraa tahanitti dhiyeeffama. Mee amma dubbii waan kana sirriitti nu hubachiisu tokkon, gabaabsee dhiyeessuu fedha.
Oromoonni Booranaa akka qoosaattis tahu Oromoota Shawaa fi Wallaggaa kan ittiin waaman dubbii tokko qabu. Kunis: “warra yaa gooftaa-koo jedhu”, isa jedhamu. Oromoonni Booranaa akkuma Oromoota Tuulamaa fi Maccaa isaan durii-durii ilmoo namaatiin “gooftaa” hin jedhani. Isaaniif “gooftaan” Waaqa duwwaa dha. Aadaa Oromoo keessa ilmoo namaatiin “yaa gooftaa-koo” jedhaniitoo gadi-jechuunis hin turre. Amantii Oromoo, Waaqeffannaa keessattis “gooftaan” Waaqa tokkicha qofa waan taheef, fudhatama hin qabu. Oromoonni Biyya Habashaa waliin daangaa qaban kan akka: Raayyaa, Walloo, Tuulamaa fi Maccaa faa booda keessa akkuma warra Amaaraa namanis “gooftaa” jechuu eegalani. Kun kan nutti muldhisu Oromoon Booranaa jecha kana dursee kan dhagaye Oromootuma irraayyi jechaa dha. Kanaafuu, jechoota Afaan Oromoo kan naannolee biroo irraa Oromoon Booranaa dhagayee ergifate, akka jechoota Amaaraatti kennuun sirrii hin tahu. Wanni kun warra gara fuulduraatti galmee-jechootaa kan Afaan Oromoo nuuf dhiyeessaniin qulqullaayee lafa kaayamuun, dirqama saayinsiin afaanii hordofu taha.
b) Jechoota Oromoo kan gonkumaa Afaan Amaaraa keessatti hin argamne, akka waan Oromoon Booranaa Afaan Amaaraa irraa ergifateetti dhiyeessuu; fakkeenyota: batatee/ babattee (“in a plow, the pair of triangular pieces of wood that support the metal blade”), dafi (“quickly, in hurry”), fida (“to bring”), furaa/ furtuu (“key”), jirbii (“cotton”), qaanessa (“to disgrace, embarrass”), qamadii (“wheat”), qanani’a (“to have a good life”), qophaa’a (“to be ready”), qullubbii (” garlic”), shaanaa (“cabbage”), shawwee (“fresh maize”), shila’a (“to pass through, go through”), shufuroo (“a careless person, one who is antidy”), talallaa (“vaccination”), tiiqii/ xiiqii (“revenge”), ukkuma (“to order forcefully, coerce with force”), gooftaa (“master, lord”), boggee (“pants, shorts”), bonkisa (“to thresh grain”), daanoo/ daana’oo/ daanawoo (“weevil”), kokii (“cup”) faa. Egaa, jechoonni kun akkuman kanaa olitti tuqe matumaa kan Afaan Amaaraa keessa hin jirre waan tahaniif, loqoddaan Booranaa loqoddaalee Oromoo warra biroo irraayyi ergifate jechaa dha. Namni waan ofii hin qabne, waan ofii hin beekne namaaf liqeessu yookaan ergisu hin jiru!
Dogoggorrin kanaa olitti ibsuuf yaale, dogoggora namni waa hojjatu gochuu dandayu waan taheef, maalaleffannoo kitaaba kanaa kan gadi-xiqqeessuu miti! Kitaabni Ton Leus kun kan akkanatti sooromee, badhaadhee, miidhagees nuuf dhiyeete, waan barreessichi aadaa fi Afaan Oromoo uummata keessa jiraachuun bara dheeraa gadi-fageenyaan qorateefi. Dabaleesoo, waan inni Oromoota hedduu deeggartoota ofii godhachuun keessatti hirmachiiseefi. Malli inni itti-dhimma baye kun, gara fuulduras warra aadaa fi Afaan Oromoo qorachuu fedhaniif fakkeenya qajeelaa fi sirrii kan tahu. Oromoonni waa dubbisuu dandayan cufti kitaaba guddichaa fi tuujaba-qabeessa kana, akka mana ofii keessaa hin dhabnen cimsee dhaamsa kiyya dabarsa!
* Taammanaa Bitimaa: Gurree@web.de
Barliin, Jarmanii
20. 04. 11
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
8 Comments
-
Didoo Gawole said,
I bought this book long ago and I would like to define it as; Boorana “Bible”. Great book, indeed!
-
Jaarsoo Goollisaa Roobaa said,
waan guddoo dansaa barreessitee, Aabba Taammanaa Bitimaaa.Waaqii si eebbisinna
-
Gammadaa said,
Obbo Taammanaa,
Thank you so much for this nice book review. I would like to order this book. I am living in Dublin/Ireland. Can somebody tell me how I can get the book?
Please contact me at cilaaloo@hotmail.com.
Thank you!
-
jalaltatokkummaa said,
wowowo i luv this book i wannna get one nice histroy of our oromo brothers
-
dida duba said,
waan guddo irra baraanee galatooma,ulfaadha
-
Fayyisaa said,
Galatoomi obbo taammanaa. Hedduu falmaa gaarii nu oromoota hundaaf mudhii hidhattee falmuu keetiif,
Jiraadhu. Akkanuma yeroo hunda beekaa tahi.
Keessattuu biyya ambaa bara ammanaa jiraattee afaan keenya akkanatti bareechitee katabuu keetif
galata daamgaa hinqbne siif galcha.
Otoo akka kee nama dubbii gadi qabee hubatu danuu qabaanne yoona qaata bilisa baana turre.
Ammallee taanan bilsummaa yoo turte malee inhaftu. Qabsoo ittuma fufna.
Jiraadhu!!!
-
Abdii Boruu said,
Obboo Taammanaa,
Xiinxala kitaabaa kanaaf baay’ee galatoomi. Asirratti waa laman jechuu barbaada: Duraan dursee, Ton Leusiifis ta’e hojii isaatiif uummata Oromoo biratti bakkee guddoon kennamuufii qaba. Akkasumas hojii fi maqaan isaas seenaa Oromoo keessatti galmaa’ee yaadatamuu qaba.
Lammaffaa, nuyi Oromoon waayee kanarraa barumsa guddaa argachuu qabna. Namtichi kun alagaa ta’ee, Afaan keenya guddisuuf tattaaffii jabaan inni godhe kun Oromoo dhaaf fakkeenya gaarii ta’uu qaba jechuu kooti. Inni gama isaatiin hojii kabaja guddaa qabu kana nuuf jalqabee ofiif dabree jira. Nuyi ammoo hojii isaa kana bu’ura goonee; kan dogoggora qabu sirreessinee; kan hir’ate itti guutnee; kan dhiphate bal’isnee; kitaabni kunillee maxxansaa itti aanee dhufu keessatti akka fooyya’ee dhiyaatu godhuun dirqama hundaa ta’uu qaba jedheen yaada.
Karaa biraatiin, kitaabni kun akka aadaa Booranaatti qophaayee dhiyaate. Kitaabni kana fakkaatu ammoo Oromiyaa maraafuu otuu qophaaye, caalaatti Afaan keenya akka bal’atu fi guddatu qooda gumaachuu danda’a jedheen amana. Kanaaf, warri dandeettii fi beekumsa qaban kanarratti akka hojjetan, carraa kanaan dhaamsa koo dabarsuun barbaada.
Dhumarratti, Afaan keenya bareedaa kana toowachuu fi tikfachuun; guddina isaatiif gahee keenya taphachuun ykn qooda keenya gumaachuun dirqama hunda keenyaatuu waan ta’eef, dogoggora mul’ate nutti himuu keetiif, Obboo Taammanaa, irra deebi’ee galatoomi jechuun barbaada.
-
Ibrahim Elemo said,
Obboo Taamanaa,
Kitaabicha akka dansaa dubbisuu keessan callaa asoo hin ta’in waan dubbiftan xinxaaltanii waan sirrii ta’ee fi dogonggora jettanii yaaddan waliin ummata ballaa dhiheessuu keessaniif hedduu galatoomaa isiniin jedha. Kitaaba bitachuu callaa adoo hin taanee bitannee waan keessa jiru dubbifnee xinxaallee qeequu dandda’uun amala nama baratee cufaa tahuu qaba. Barreeffama keessan hedduu itti gammade, namnii hedduu yoo dubbise itti gammadan jedhee yaada, gorsii dabarsitanilleen gorsa guddaadha. Baga jiraattan. Horaa bulaa, fayyaa ta’aa.


c: text/html

text:
Ifaa
Ifaa, yokan visible light, kuniin electromagnetic radiation kan wavelengthiin isaa (about 400–700 nm) ilaa namaan ilalamu danda'u qabuu dha. Sayinsii kessatti jechii ifaa jedhamu electromagnetic spectum hundaa mallatessa. Ifnii ofii kessaa Partikillota Diqoo (Elementary Particles) kan photons jedhaman ofii kessa qaba.
Waani sadeen iftii itiin bekkamu:
- Intensity, yokaan brightness;
- Frequency yokaan wavelength fi;
- Polarization yokaan direction of the wave oscillation.
Ifnii ammalla wave fi Partikillota agarsisuu ni danda'a. Ammalii isaa kunii immo wave-particle duality jedhama. Qo'annoon ifaa optics jedhamu, qo'anno physics haraa(modern) kessatti barbachisumaa guddaa qaba.

robotstxt: allowed

filter: keep


text:
Ba’aa Wal Irraa Qooddachuun, Humna Ta’a Jiraachuu Keenya Mirkaneessa
Y.G(2005), kutaa 2ffaa
Har’a diinni keenya Biyyaa keessaa fi alatti adda qoodamee kan nu irratti roorrisaa jiru ta’u hubachuun nama hin rakkisu.diinni keenya bifa lamaan nu dura dhaabbatuuf hojjachaa jiru kun, caba keenya ijaan arguuf hanga dadna’an hojjachaa jiraachuu dhala Oromoo eessallee jiruufu dhokataa miti. rakkoon jiru waan jarri kun barbaadanii fi hojjatanis wallaalu irraa miti. Diina bifa lamaa kana dura dhaabbachuu, qaamuma tokkotti dhiifnee teenye haa ilaallu moo, diina irratti walii haa gallu yk ba’a mataa baayyifachaa jiru kana wal irraa qooddannee dura haa dhaabbannu ? isa jedhu qindeeffachuu yk qooda ofii ba’achuuf murteeffachuu dhabuudha.
Rakkoon kun haa jiraatu malee, kaka’umsi har’a argaa jirru kan kaleessa keessa keenya hin turreedha. Kana jabeefatanii waan nuuf hin hafnetti tarkaafachuun ala furmaati biro akka hin jirre irra jireessi walii galuu qofaatu hafa. Har’a Oromoo ykn nama Afaan Oromoo dubbatu kan qabsoo Oromoo keessa Oromoo fakkaate kan socha’u yoo hin ta’iin, dhalli Oromoo wal gawwamsuu yaalu jira natti hin fakkaatu. Hojii fakkeessaa uumee Ummata kana qalbii hatuu kan barbaaduus hagas maraa natti hin fakkaatu. Yoo ka’een deebi’ee taa’a jedhee yaade Yk kan kaleessaa irraa baratus, xiiqii eessaanu nama hin geenyen hiraaraa jiru yoo ta’e malee.
Wayyaanoonni waan wareegamaniif odoo hin taane, har’a jumulaan saba keenyaa kan fixaa jiran, qabeenyaa saaman jiraachisuuf jedhaniiti. Dhugaa jiru odoo beekanii Oromoon Angotti dhufnaan nu dhumate jedhanii yakka dhala namaa irrattii hin raawwatamne nu irratti raawwataa jiru. Warri alaa sochiin Oromoo isaan sodaachisu ammo, wayyaanee caalaa qabsoo keenya diiguuf, yoo milkaa’ef ammo dhabamsiisanii isaanis warra bitamu baree of dura qabanii nu gabroonfachuu barbaadu. Lameenu dantaa isaaniif arreedan. Nuutis dantaa keenyaaf arreeduun waan umamaati. Dantaaf fiigu kana keessa garuu, garaagarummaa qabnuutu jira. Isaan waan yaadan kana milkeessuuf humna qaban gututti itti fayyadamaa jiru. Qabeenyaa qabanis waan deemaniif kana milkeessuuf olfachuuf carraaqu. Nuutiwoo ? kanaafn mata duree kiyya irratti, “BA’AA WAL IRRAA QOODDACHUUN, HUMNATTI GEEDDARAMAA JIRAACHUU KEENYA MUL’ISA ” kanan jedheef. Isaan koree keessaa fi alaa jedhanii hojiilee hundaa abbaa itti godhanii afuura nu kutuu yaalu. Inni Biyya keessaas alaas. Waan deemaniif kana milkeessuuf miseensa kan ta’ee , kan hin taane hin jedhan. Waan taakkuu tokko isaan tarkaafachiiftu hunda irratti hojjatu . dhimma itti ba’u.nuutiwoo ??????
Kutaa 1ffaa keessatti :-
1.OROMIYAAN MAQAA INVESTIMANTIIN GURGURAMAA JIRAACHU:-
2.AMANTII WAL QABATEE WAAN GAGGEEFFAMAA JIRU:-
3.QABSOO OROMOO DIIGUUF GANDUMMAA BABAL’ISUU:-
Qabxiileen tarrifaman kun ba’aa nutti heddummeessuu fi hegaree keenya dukkaneessuuf shiroota nuu irratti raawwatamaa jiran ta’uu kaaseera. Diina dura dhaabbachuuf adeemsa diinaa qoratanii of harkaa qabaachuun barbaachisaadha. diina dura dhaabbatuun ammo qawwee qofaan miti. Diinnis kan nu dura dhaabbatu qawwee qofaan miti. Waggaa lakkaa’ee dhalootaan nu irratti hojjachaa jira. Dhaloota lama gidduu seenanii qaawwaa ofii keessa sirban ummachuuf arreedaa jiru. Sochii kana Oromoonni Biyya keessaas ta’ee alaa, toftaalee diinaa kana dura dhaabbachuuf shira shiraan fashalsan hojjachuu qaban. Shirri kun kan halkan tokkotti argan odoo hin taane, kan yeroo fudhatan ta’uu ni malan.
4.OROMIYAA NAANNOOLEE BIROON WALITTI HIDHUU :-
Wayyaaneen kana gochuun irra jireessa, dhuka’aa bor nu dhabmsiisu hidhaa jirti jechuu dandeenya. Daangaan Oromiyaa hundi isaa shira kanaan xaxamaadha. Waan boruu bu’ura jireenya keenyaa ta’an hundumaa gama dingdeen jechuudhaa, saboota biroon akka qabamu taasisaniiru. Oromoota waa tattaafate ammo Naannoo biro keessatti akka horatan taasisaa jiran. Walii galatti saboonni Biyyatti keessaas ta’ee humnoonni alaa gama hundaan Oromiyaa keessaa dhimma guddaa akka qabaatan taasisaa jiran. Kun eenyullee jalaa dhokataa miti. Tarii kana furuuf bara Biyya qabannuu jechuu dandeenya. Isumaaf iyyuu har’a seera qabeessummaa fi seeraan ala ta’uu isaa qorachuun barbaachisaadha. dhalli Oromoo dhimmoota nu irratti raawwatamaa jiranitti dhiheenya qabu haala kana fashalsuuf ykn waan godhamu qabu irratti hojjatee kaa’uutu barbaachisa. Wayyaaneen waan hojjattu hundumaaf ragaa hin barbaachifne hundumaa dhabamsiisuu fi ana miti jechuuf akka hojjattu beeku barbaachisa.
Fakkeenya gabaabaa dhiheenya miidiyaa wayyaanee irraa dhageenye haa kaafnu.gidduu dabre waajjira , Ummatoota Biyyattii bakka dhalootaa , bakka itti du’an, itti dhalatan galmeessuuf seera haaraa baafatanii jiran. Waan biro keessa odoo hin seenne gaaffiilee muraasa haa kaafnu. Fakkeenyaaf qotate bultoonni maqaa Investimantiin buqqa’an eessatti galmaa’u ? warri har’a Finfinnee weeraree jiruwoo eessatti galmaa’u ? warri Oromiyaa keessaa ba’anii godinaa biraatti dhiibaman eessatti galmaa’u ? yoo jennee gaaffii hedduu kaasuu dandeenya. Qubannaa kana keessa Abbooti Biyyaa buqqisanii weerartoota bakka qabsiisanii hireen magaalaa tokko akka murtaa’uuf sagaleen kenname gara barbaadanitti oofuuf hin mijatuu ? waan gaggeeffamaa jiru kana irratti ammumaa dura dhaabbachuun gaariidha. Wayyaaneen magaaloota Oromiyaa muraasa akka Dirre Dawaa , magaalaa sabootaa jedhanii moggaasuuf irratti hojjachaa jiraachuu haa hubannu.kana ummata keenya haa hubachifnu.
5.FINFINNEE TEESSOO GABROONFATTOOTAA TAASISUU:-
Finfinnee gama hedduun hidhaa keessa galchaa jiran. Finfinneen teessoo Gamtaa Afriikaa ta’uu ishee irraa Abbootiin Biyyaa waan argatan hin jiru.Finfinneen Niwoorkin fakkeessanii yoo ijaaranis bu’aan dhalli Oromoo irraa argatu tokkollee hin jiru. Osoo OPDOn kan Oromoof dhaabbate ta’e, akka heerri Biyyaa ajajuutti , Naannichaaf kan kennamuutu ture. Garuu maal godhu. Hanqaaquu maal irraa maal hin eegani malee.kana malees maqaa Finfinnee haaromsiinaan shirri gaggeeffamaa jiru galiin isaa, teessoo humna Dingadee Gabroonfataa , eenyullee fincila keessatti kaasu hin dandeenye taasisuuf hojjataa jiran.Manneen kondimineeyemii ijaaraman carraan haa jedhan malee ta’ee jedhamee sabummaan kan qoodameedha. Fakeenyaaf, Manni 4 kiloo kaasee hanga Magganaanyaatti ijaarame, Ajajoota waraanaa Hiwaatitu qabate. Bifa kanaan haala magaalaa kana illee itti tu’achuu danda’an qoratanii irratti bobba’an. Naannoo ministeera barnootaa Itoophiyaa boroo kaasee hanga sharaatanitti, ijaarsa kubbaaniyaa Allaamuddiniin hojjatame hundi isaa Abootii qabeenyaa wayyaaneef kenname. Sharaatanii kaasee hanga kaazaanchiis kan jiru wayyaanootatu qabate. Walii gala ilmaan Tigiraayi kuma 500 ol ta’an Finfinnee qubatanii jiran. Nama kana taa’ee qorateef, dhalli Oromoo kan yeroo kamirrayyuu caalaa jette jettee dhiisee waliif birmachuun yeroon kan laatamuuf akka hin taane hubata.
Bakka dhalootaa fi du’aa galmeessina jedhanii kan eegalan, kan qubate kana hundaa seera qabeessa taasisuufidha. Kan buqqa’es achi ofirra moggeessufidha. Kan alaa dhufee achittin dhaladhe jedhefis waraqaa raga laachuufi. Walii gala mirga gaaffii hin qabne, Abbaa Biyyaa kan hin galchine waliif kennufidha. Kan nama raaju galmeen kun Filannoo dura akka xumuramu taasisuuf hojjatamaa jira.Finfinnee keessatti Filannoo itti aanutti kan sagalee kennan, Tigirootaa fi deeggartoota of gurguran qofaadha jechuu dandeenya.
Walumaa gala Ba’aan wal irraa qooddannu lakkoofsa hin qabu . qabxiilee kanaan olii akka fakkeenyaatti hubannoof kan kaaseedha. Kana irraa ka’uun waan dandeenyu maraan diina waan sagal nu qaraa jiru irraa of haa ittisnu. Yeroon keessa jiru carraa keenyaaf tarii isa dhumaa ta’uu danda’a. yoo wal utubne kan itti injifannu, shira diinaa kanaan yoo laafanne, kan diina of irratti goobsinu ta’a. shiroota hedduu gorsa yk yaada Namootaan hanbiseen, qaama ilaallatuuf laachufan murteesse. Yeroon isaa garuu, dhibee lubbuuf nu qabdu keessa keenyatti yoo qabaanne illee, waliif OBSINEE shira keessaa fi alaa of irraa ittisuuf wal haa tumsinu.
GALATOOMAA !!!!!!!!!!!!!!!!!!!
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
3 Comments »
-
oromiyaa tiyaa said,
galataa baresaa waan kanatif galanii kee billissumaa hatahu.
yanii anii qabuu moo ummanii oromoo osoo ijaa qabuu ijaan jammee osoo gurraa qabuu gurran dhaguu dhabbun isaa halan namaa gadisisaa gadiinee dhisuun ammo wantaa wayyanen oromiaa fi ummata oromo irratii garaa jalaa dalguu kan ifaa basnee ummataa kenyaa kaa biyyaa jirufi kaa biyyaa alaa jiruu karaa kamin dhagesisuu akka nuraa jiratuu haa yaluu. keessatuu ummataa oromoo kaa biyyaa jiru. yoo dogongoresaa naa ofkolcha.
-
Abdi Baalee said,
Hedduu Galatoom, dhugamaan yaani kun Ummata oromoo hunda keessaa jira. Garuu Rakkoon jirtu ,walumaa galattii, akka ummataati(Hawaasatti)f akka siyaasattis ,oromoon ija waaqni uummeefiin ummata waa laalee waldhoorgge,,Guraa waaqnni uumeeiinn waa dhagayee waldhageeysisuu ummata waldhoorgge, hundumaafi akkumma atti jette oromoo oromiyaa irraa diini nudhabamsiisuuf hirreeba hin qabuu, oromoo hirriibaa ka’ii.f,
-
barii said,
Wanti barreefame dhugaadha,garuu oromoon waan isarratti hojjetamaa jiru ni beeka kan akka wallaa godhaa jiru warra qabsoo isaa hoogganna ofiin jechaa jiru.
Write Your Comment Below.
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
Use the "Report Comment" link under each comment to report an inappropriate comment.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.


text:
Irreessa Waaqaaf Malkaatti Yaana
Boorana – Baarentumaa – saba dameen dagaage
Hangafaa fi quxisuu – hidda horootu nuu raage
Qomoon lammii hin qoodu – firri hin ta’u halagaa
“Halagaan gaafa kolfaaf” – seenaatu ibsa dhugaa
“Qomoo fi lammiin gaafa golfaaf” – abdii egeree
“Kan hojii ofii nyaatuun” – gorsa makmaaksi soore
Gurmuun saba Oromoo – hiriiran xiinnaa fi guddaan
Roorroo dukkana gannaa – nagaa qabsoon argatan
Birraa lalisee daraaru – kuusaa egereef abdatan
Aadaa eenyummaa ibsuuf – malkaa buune irressaan.
Aadaa koofan aada, akka huummoo, eelaaf miti
Eenyummaatu nu dirqe – itti fakkeesuuf miti
Hangisa jiruu fi jireenyaa – kan bule seenaa abbootii
Qorxii amantee fi siyaassaa – siidaa nu hundaati
Seeraa fi safuu ateetee – mirga uumaa haadhotiii
Humnaa fi abdii egeree – hiika abjuu dargaggootii
Jedheetu irreessa baata – safuu seera uumamaati
Qomoo fi lammiin hubannee – talacoon waan jettu
Nooleen mee nuu dalagaa – hujiin hawwii ibsatuu
Dhaamsa saba Oromoo – rooba isa hora guutuu.
Safuu saba oromoof talacoo irreessan hiriiru
Hoo, yaa maaree jedhu – yaa giiftii haadha jiruu
Birraan bariitu seena – rooba gannaatiin sooru
Hubadhaa lammii fi qomoo – uumaatu ibsa eenyummaa
Hubadhaa xinnaa fi guddaan – ijoo fi hundee tokkummaa
Hindagatu sabni Oromoo – utubaa seera uumaa
Irreessa dhugaaf baatee – torbii marmaara galma
Haammatan bishii garbuu – dhibaayuuf ta’a siicoo
Korma qalanii ciinceessu – irree ittichu, coocoo
Dalagni qooda noolee – waaqa faarsi talacoo
Birraan bariite – ganni darbeen –jecha hooda
Seenaan kafana uumaa – gammachuus ta’u gadda
Yaadannoo ijoollummaa – tokkumma humna guddaa
Kuusaa eenyummaa ibsu – abjuu bilisaa dhiiga hiddaa
Seenaa diroon haamee kaabu – hima jechoota aadaa
Dalagaa qomoo fi lammii – Birraan bariitu humnaa
Hoo, maaree siif galata –hangisuu egereef seenaa
Dukkana rooba gannaa – Saardoon ittiin gabbataa
Waaqni golfaa nu baasi – Safuu Jijoo Gabataa!
Dalaga hundi hin beeku – Talacoon waaqaan buluu
Nooleen nu iiyyaafadhaa – Seenaa waan diroof tolu
Ayyaantuun nu gorsadhaa – Otoo hin jedhiin abalu
Maareef galata jennaa – Kan waaqni jedhe hin oolu
Abdariin malkaa qarsaa – Jawween dhiiga soorrataa
Yaa lammii cirriiqfadhu – Biqila dhibaayyuun jiikitaa
Yaa qomoo walabdadhu – Tokkumman haaloo baataa
Yaa waaq nutti iraanfadhu – Birraan bariitee qaataa
Maareef galata jennaa – Waaqatu hawwii guutaa
Samareeta haamnee tuullaa – Biqila xuurii irreessa
Shamareeta haamnee tuullaa – Booqaa birraaf ifa sorsaa
Annannoo marannee soorraa – Siidaa hormaata ameessaa
Ayeetuu kuufnee raasna – Kan boruuf ta’u baksaa
Buna qallee facaafanna – Gumaan aareetu quubsaa
Yaa maaree siif galata – Situ namaa kenna obsaa
Hoo, jennee malkaa deemna – Haroon ongeef hin gogu
Addaanuun hundee muudna – Dakkii dhugaaf dagaagu
Al-sagal dhibaafanna – Seenaan Booranaa haa raagu
Dhamdhama ciinceffanna – Culuullee sombaan sooru
Dukkana gannaa baane – birraa seenaan jijjiiru
Abdii egeree ibsu – waan hin guunne hin jiru
Irreessa buqqifnee soorra – Keelloo diroon daarartu
Irreessa buqqifnee soorra – Coqorsa kichuun latu
Irreessa haamnee soorra – Saardoo Daamaa gabbiftu
Irreessa cabsinee soorra – Uumaaf ulmaa urgooftu
Irreessa cabsinee soorra – Ceekaa ilkee buqqiftu
Irreessa cabsinee soorra – Urgeessaa booka taatu
Irreessa cabsinee soorra – Birbirsa nagaaf dhaabatu
Irreessa cabsinee soorra – Anfaaree jaariif taatu
Yaa qabsoo siif galata – Kan abjuu dhugaa gootu
Araar – araara – buusi!
Araara buusi qomoof – Kan quufaan baraa qabe
Araara buusi lammiif – Kan afuuraaf wal dhabe
Araara buusi uummataaf–Seera uumaatu cabee
Araara buusi gootaaf – Mirga uumaaf dadhabee
Araara buusi Lubaaf – Qalbiif beekkumsa dhabee
Araara buusi looniif – Dullachatu ukaa dhabee
Araara buusi kichuuf – Dhiigatu dhugaa dhabee
Waaqaaf galata guddaa – Isatu galma nuu kabee
Yaa maree siif galata – Situ xannacha koobee
Araara buusi Talacoof – Otoo dalaguu deegee
Araara buusi malkaaf – Otoo roobuufii gogee
Araara buusi tulluuf – Xoosanyii malee raage
Araara buusi ayyaantuuf – Qomoo hiddaa malee fagee
Araara buusi qondaalaaf – Goota diinni gaaga’ee
Araara buusi nu hundaaf – Jiruu fi jireenyaaf abdatuu
Yaa maare siif galata – Giiftii waan hundaa guuttu
Dukkaana gannaa baanee – Tibba xanneen sarditu
Booqaa birraa arginee – Waaqayoof haa galatu
Dalaga noolee malee – Qaalluun dhalatee laata?
Raajii boruuf nu eeggatu – Talacoon hubatee laata?
Irreessa baannee buuna – Malkaa hora ijibbaataa
Dhugaa humnaaf hin duune – Eenyummaatu dhaadataa
Hoo, jennee si waamanne – Yoom nu dhageessa laata?
Mirga uumaa saamamnee – Iyyaaf birmannaa dhabnee
Dhugaaf gargaarsa dhabnee – Booqaa birraan malkaa yaane
Ayyaantuu – ayyaanotaa
Qabsoo hadhaawaan hawwii guuta
Angaatu waamne kunoo – Barraaman tulluu muxee
Qontor torbii naanoofna – Dhiigatu dhiiga xuuxee
Yaa jalfee araara buusi – Nurraa doomsi haaduu haxxee
Yaa goofta caffee horoo – Oofaaf cabsanne Irreessa
Abdiisaaf obsu roorroo – Madaalee gumaa baasiisa
Yaa dhugaa siif galataa – Situ namaa kenna obsaa
Abdaarii soorre kunoo – Dakkii jala buufannee
Booranticha ayyaana abbaaf – Korma diimaa wareegnee
Qorxii saraaxiin foksuu – Qoloo dhugaa ufannee
Abdii Waaqaaf rakkoo obsuu – Qondaalli hin daganne
Ateetee facaafannaa – Qomee dalga buufannee
Elellaan caaccuu haadhaa – Guftaa daabee marannee
Saardoo uumaaf lalisu – Dhadhaa-baksaa cuuphannee
Durba lubbuu dheeressi – Yaa maaree si kadhannee
Goota ilmaa jabeessi – Akka qarsaa hin cabnee
Qomoo walitti urgessi – Akka afuurri hin gamne
Yaa dhugaa araara buusi – Dukkana gannaa baanee!
Booqaa birraan malkaa yaanee
Hawwii fi abjuu ibsannee
Somboo fi bakkanniisa – Goota hormaataaf dhabnee
Garanfasa nuu roobsi – Akka coqqorsi hin gogne
Waan keenyaan nu eebbisi – Akka cubbuun nu hin qabne
Kan dhalate nuu guddisi – Akka diroon hin cinnee
Kan guddate nuu raagsi – Akka seenaan hin duune
Seenaa dhugaa muldhisi – Dharri akka hin moone
Yaa dhugaa siif galata – Hoo jennee si kadhannee
Situ waan hunda guuta – Irreessa siif qabannee.
Akka irreessa siif buqqifne – Roorroo biyyaa buqqisi
Akka irreessa siif cabsinee – Mee roorroo nurraa cabsi
Akka irreessa siif haamne – Rakkoo hammaateef nu cimsi
Korma goobe dhiigsinee – Dhiiga waldhiigsu nu baasi
Yaa dhugaa hundumaaf firaa
Diina safuu hin beekne soraa
Bitaa kan yaadu farraa
Mee nurraa qabi hadaraa
Didee maqu daandiirraa
Dhugaa akka booqaa birraa
Mirgaan nu qabu seeraa
Dhangalaasneetu soorraa
Fudhu dhibaayyuu Birraa
Qabsootu nuu kenna heeraa
Heera Booqaa Birraa
Gadaa lalisu seenaaf
Odaa dagaagu seeraaf
Sooyyoma lakkuu siiqqeef
Ulmaa siiqqee ijoolleef
Keelloo daraartu diroof
Coqqorsa latu looniif
Saardoo lalisu bulloof
Baarkii callaa oromoof
Shaameta furdaa ateeteef
Dakkii hin jigne sooraaf
Malkaa hin gogne horaaf
Jaalala halagaa ollummaaf
Jaalala qomoo gumaaf
Jaalala obbolaa haaloof
Jaalala lammii roorroof
Luba gorsa beeku dubbiif
Soorummaa qalbii sonaaf
Yaa dhugaa siin abdannee
Dukkana gannaa baanee
Booqaa birraa abjoonnee
Malkaa irreessan yaanee!
Hawwiin goobana baatii – Nuu roobsi bara quufaa
Nu badhaasi yaa giiftii – Nagaa! Diroon itii fufaa
Nurraa kaasi dhibee baraa – Qabsoo hadhooftu tufaa
Kuusaa fi dilbii jaaraa – Qomootu walitti hafaa
Dhugaa hidda dhaadatu -Lammiitu walitti hafa
Safuu rooba cagginoo – Cabbiisaa nu baarari
Safuu seenaa fuggisoo – Gumaa dhiigaa nu baraari
Yaa dhugaa siif galata – Booqni birraa furmaataa
Talacoon wal aammadhu – tokkummaan haaloo baataa
Hayyuu fi Luba Waldaa Gargarsaa Maccaa fi Tuulamaaf
—————————————
“Seera uumamaaf aada – jaalatee miti huummoon
Kuusaa eenyummaa sooruun – aadaa hangisu qomoon”
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
Write Your Comment Below.
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
Use the "Report Comment" link under each comment to report an inappropriate comment.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.


text:
Ibsa 2ffaa Walgahii Maree Waltajjii Oromoo | Statement of the Oromo Dialogue Forum
Nuti hirmaattotni Waltajjii Marii Oromoo (WMO) Caamsaa 21 bara 2012, ibsa baasneen Mariilee sadarkaa jalqabaatti goone keessatti: haala ummanni Oromoo fi qabsoon isaa keessa turee fi keessa jiru; akkasumas qabsoo ummata Oromoo ABOdhaan ganna 40f geggeefamaa ture; milkiilee qabsichi argatee fi rakkoo isa mudatan baldhinaan gamaagamnee bakka jabeeffannuu fi hirdhinoota irraa aanuu qabnu akeekuun keenya ni yaadatama.
Adoolessa (July) 13 fi 14, 2012, Mariin bakka bu’oota hirmaattota mariilee Awroophaa fi Amarkaanii keessatti kana dura tahanii turanii, St. Peter; Minnesota, keessatti itti fufuudhaan geggeeffamee jira. Marii fi xiinxaloota adda addaa goone irraa ka’uudhaan qabsoon ummata Oromoo sababoota armaan gadiittif hundeedhaan haaromuu akka qabu irratti waliif galle:
1) Baroota digdaman dabran keessatti haalli addunyaa, naannoo keenyaa, Impaayera Itoophiyaa, akkasummas kan ummata keenyaa, qabsoo isaa fi qabsa’onni isaa jijjiirama adda addaa keessa seenuu isaanii,
2) Haala kana wajjiin kan nu deemsisuu fi qabsicha sadarkaa ol’aanatti kan ol kaasu, jijjiirama idilee fi naannoo keenyaatti muldhataa jiru wajjiin ka wal nu simaachiisu, dandeetti jaarmiyaa keenyaa kan olkaasuu, ummata Oromoo guututti kan hiriirsu tooftaa fi tarsiimoo haaraa wixinachuun barbaachisaa ta’uu isaa,
3) Tooftaa fi tarsiimoon haaraan kun qabsoo ummata Oromoo sadarkaa amma jiru irraa gara fuul-duraatti tarkaanfachiisuu kan dandeessisu qofa osoo hin ta’in, kaayyo bilisummaa ummatni Oromoo ittiin qabsa’aa turee fi jiru galiin waan ga’uuf,
4) Muldhanni haaran kunis mirgootaa fi dantoota ummaata Oromoo dhaabbataatti tiksuu qofaa osoo hin taane gara bilisummaa, dimokaarsummaa, seeraan bulmaataa fi dagaagina ykn misoomaa diinaggee, hawwaasummaa fi aadaatti kan isa tarkaanfachiisee nagaa fi tasgabbii naannoo sanatti buusuu danda’u waan ta’eef.
Mul’atni haaraan kunis, kan dhugoomuu fi milkaa’uu danda’u qooda fudhannaan fi hirmaannaan ummata keenya guutummaatti yoo keesssa jiraate qofa ta’uu isaa amanna. Kanaafuu yeroo gabaabaa keessatti, akkuma haalli mijjatetti, Oromiyaa keessattii fi biyyoota adda addaa, bakka hawwaasni keenya baayyinaan jiraatu keessatti waltajjii marii qopheessuudhaaf karoorfannee jirra.
Waamicha addaa fi jarjarsiissaa:
Qabsoon bilisummaa Oromoo jeequmsaa fi laamshawa keessa jiraachuun isaa waan ija keenya fuuldura jiruu fi dhugaa hadhooftuu waakkachuun hin dandayamnee dha. Jeequmsaa fi laamsha’ina qabso bilisummaa Oromootif sababni gudaan tokko, qabsaawonni Oromoo diinota qabsoo bilisummaa Oromoo dagannee, dantaa Oromoo moggaatti dhiifnee, iyyannaa ummata Oromootiif gurraa fi kabajaa laachuu didnee, dantaa dhunfaa fi murnaa dura aansuudhaan, wal-irratti bobba’uu waan fardeeffaneefi. Sababa kanaaf jecha, yeroo ammaa jaarmayaan fi qophiin qabsaawota Oromoo sadarkaa ganna diigdama dura turee gadi jira. Karaan rakkoo kana keessaa baanuun (karaan “ganna dhufaa jiruuf” mana hunda keenyaa, mana Oromoo, itti ijaarannu) “tan dabarte xiqoo; tan hafte guddoo” jennee, hatattamaan mataa keenya walitti qabannee marii’achuu fi qabsoo haaromsuu qofaani jennetu amanna. Qabsaawonni Oromoo kana gochuu duwwaadhaan gaafii yeroo deebisnee, dantaa Oromoo dursuu keenya dhugoomsina. Haala amma deemaa jiru jalatti of sobnee ”kan kiyya malee dhaabni biraa hin jiru” jechuu dhiifnee akkaataa itti Oromoon afaan tokkichaan dubbatu irratti walta’iinsa irra gahuun barbaachisaa waan ta’eef, dhaabota Oromoo maraaf maqaa MWOtin mariidhaaf yaamicha goona. Marii walii galaa, kan Jaarmota Siyaasaa fi ummataa, jaarmota Dargaggootaa fi Dubartotaa, dhaabbata hayyootaa ykn qormaataa, dhaabbatoota amantii Oromoo walaba tahan fi Oromoota beekkamoo hundaa ammatu goonee, waliigaltee irraa gahuun, waa’ee fedhii fi hawwii ummata Oromoo irratti sagalee takkaan ummata Oromoo fi addunyaa itti haa dubbannu jenna.
Koree Qindeessituu
Waltajii Marii Oromoo
Adoolessaa 21, 2012
——————————————————-
Statement of the Oromo Dialogue Forum
July 21, 2012
The Oromo Dialogue Forum (ODF), in its statement of May 21, 2012 issued after the conclusion of meetings in Oslo and St. Peter Minnesota, took stock of the following matters: the tortuous road of the Oromo struggle and its current state; the four decade-long struggle of the Oromo under the leadership of the Oromo Liberation Front (OLF); the victories scored and the shortcomings encountered; and the strengths that needed to be built upon and the weaknesses that need to be overcome.
The Oromo Dialogue Forum (ODF) held a follow up conference attended by activists from across North America and Europe on July 13 and 14, 2012. Conference participants carried out an in-depth analysis and evaluation of the currently prevailing situation and resolved that the struggle of the Oromo people needs a fundamental renewal by taking into account the following factors:
1) Reviewing the fast unfolding changes in the world, our region, and in Ethiopia as well as the significant material and psychological changes impacting our people as well as its freedom fighters;
2) Realizing the need to devise and adopt a new vision, strategies, and tactics that would re-galvanize the liberation struggle, align it with the global and regional realities, upgrade its organizational capability, and enable it to fully mobilize and organize our population;
3) Noting that the new vision, strategies, and tactics are required not only to re-galvanize the Oromo liberation but to also ultimately secure the cherished objective of freedom for which the Oromo people have been, and are, struggling to this day;
4) Conscious that the new vision should not only permanently safeguard the rights and interests of the Oromo people but also lead towards liberty, democracy, rule of law, development, economic prosperity, social progress and cultural advancement as well as the much needed regional stability.
The Forum believes that the articulation of the new vision should be carried out in close consultation with, and broad-based participation by, the Oromo people. Accordingly, the Forum has developed plans to organize consultations in Oromia as well as holding public meetings overseas where large numbers of our Oromo compatriots reside in order to deliberate about the future of our struggle.
Special and Urgent Call:
We start from the premise that the Oromo liberation struggle is currently in an indisputable state of crisis and paralysis, a glaring fact not lost on anyone who cares to pay attention. Some of the tragic manifestations of this crisis and paralysis are: the tendency by some of our compatriots to completely forget the enemies of the Oromo liberation struggle by prioritizing rivalry with each other; the unfolding trend of sidestepping the national interests of the Oromo people by according priority to individual factional interests; and the refusal to heed the entreaties of the Oromo people for national unity and organizational consolidation. As a result of these shortcomings, it is sad to notice that our struggle is in a worse condition today than it was twenty years ago.
We believe the way out of the abyss is to build together our collective house in anticipation of the coming rain, to beware of the futility of dwelling on the petties of the past and the advantages of concentrating on the bigger picture of tomorrow, and to expeditiously join heads to renew our struggle through dialogue. It is only by heeding this call that we can trully prove that we have given utmost priority to the Oromo national interest, an interest that ought to trump all other considerations.
Under the circumstances, false pride and the pursuit of narrow self or factional interest needs to be subsevient to finding a way for the Oromo people to speak with one voice.
To this effect the Oromo Dialogue Forum calls on all Oromo organizations and concerned individuals, freedom fighters, civic associations, youth, elders, and scholars to reach a consensus on the road forward through this all-inclusive dialogue and speak to the Oromo and the world in one united voice.
The Coordinating Committee
Oromo Dialogue Forum
July 21, 2012
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
14 Comments
-
abdii biyyaa said,
Mul’anni haaraan keessan maali?
-
Wayyeessaa said,
Mee dhiisaa, ija keessan ilaalchaa fi fedhii dhuunfaan marattanii dalga deemuu dhiisaa. Abbaan waadaa keessanii Mallas aangoo isiniif qooduun hafnaan ofiifuu irraa godaanaa jira. Kanaaf mee daddafaatoo kara sabaatti of deebisaa. Maqaa marii fi waan adda addaan dhaaba Oromoof qabsaawu ABO diigaa jiraachuu keessan Oromoon arkaa jira. Dhaaba diigaa tokkummaa fi araara gaggeessina jechuun kun namaaf hin galtu. Isa jiru cimsataa kan hafe ammoo itti guutttatuu malee, miseensonni dhaabaa dhaaba gadhiisanii akka yaa’an yaamichaa fi hojii diigmayaa adda addaa gaggeessuun kun seenaa keessatti isin gaafachiisa. Garee dhaaba diige bahe ofitti qabattanii dhaaba irratti dhiibbaa gochaa jirtu. Kun Oromoof hin galu jettanii yoo yaaddan isiniif hin galleeti dhaabbadhaa. Umurii keessan guutuu kijibaa fi dalagaa summaayaa Oromoo keessatti oofuu irratti bobbaatan. Dalagaa keessan kanaan akka dhabamtanis shakkii hin qabnu.
-
Galangalee said,
Ijjirama Itophia keessati Oromoof argame sanaa fi mulata haarawaa jettan sana mee uumataaf ibisaa? Lammisheesa sanaaf ga`een keessan malii? Namni mulata qabuu, waggaa digdama maliif arguu dhabee? Namni KORA SABAA hindeemne, marii gandaan furmata fida jechuun waan qanii fi kolfaati. Warri WMO oofna jedhan kun koraa sabaa 1998, 2000 fi 2004 wamaaman diddan. Yoos gandaa keesa joranii hamii fi sobaan furmaata barbaaduu? Amma yoo galuu feetan akkuma Abbaa-biyyaa galuu ni dandeesu! Namni uumata jalaa dhokkatee oduu oofu, uumataaf furmaata hinqabu. Kijjibdoota, arcaatuu qabsoo gantee farsoo fi timbooti fuula galfaate! ” Qabsoon hin dhadhabne warra qabsoo dhadhananti deeman ” jette Asilii Oromoo.
-
Mortar said,
Oromoon mootummaa habashaa/Absiniyaa/ irratti qabsoo banuu kan eegale tokkummaa Itophiyaa waan jibbeef miti. Oromoon saba saboota ka biroo kabaju fi ofii isaas walkabajee sirna dimokiraasiin jiraatu ture. Tokkummaa Itoophiyaa ka jibbe jara mataa isaanii ti malee oromoo miti. Tokkummaa jechuun maali? sabni tokko saba biraa cunqursee qabeenya isaa saamee eenyummaa isaa awwaalee bulchuu dhaa?
Kanaaf jaarmiyaaleen siyaasaa oromoo tokkummaa Itoophiyaa fudhannee jirra jedhan maal jechuu akka ta’e naaf hingalu. gama jaraa/nafxanyootaan/ hiikaa tokkummaa irratti jijjiramni utuu hinjiraatiin tokkummaa dhugaa, biyya dimokirataa’aa ijaarra jedhanii yaaduun abjuu dha. Kanaaf ummata oromoo dogooggorsuu fi joonjessu akka dhaabdan isin gaafanna. Oromoon dura bilisoomuu barbaada;isa booda waa’ee tokkumma sammuu bilisa ta’een itti yaadna.
-
Dhugaa Dhugi said,
Harka fuune,
Ta’anii marii gochuun, ijoo rakkoo bakka ta’eef furmaata itti barbaadachun ogummaa guddaadha, haa ta’u malee warri maqaa “waltaji marii araaraa” kana keessa jiran tokko tokko kaleessa ABO dhaaf rakkoo warra ta’anidha, fkn ESAT irratti gaafiif deebi’i Dr. Diimaa Nago keessaati, “nuti Oromiyaa bilisoomsuuf utuu hin ta’in, warra kan irraa adda ta’ufi” jedhe. Kana Jechun ganna 40 maqaa ABO qabatani kayyoo isaatti utuu hin amaniin haga ammatti jirtu, kun ammoo ABO keessaati caccabiinsa fide, umurii gabrummaa nutti dheerese, waanti Nama gammachiisu ummati Oromoo erga kayyoo ABO simatee kaasee Bilisummaa isaa gonfatee, Oromiyaa Walaboomtee ijarachuuf tattaafacha jira, diina gabronfata dura dhaabacha jira. Kanaaf gaafiin ani Dr. Diimaa Nagoof qabuu, wagaa 40 guutuu maqaa ABO jala ta’un nu soba baatanii, harrantan ammoo maqaa “waltaji marii” jechuun maal nu sobuuf karoorfatani jirtu??? Akka gorsaatti, utuu yeroo hin gubiin qabsoo ummata harka jirtu kanatti makamuun Diina dura dhaabachuun Bilisummaa ummata Oromoo fi Walabummaa Oromiyaa bakkan ga’a. Kana irraa kan hafee amantaa isin irraa hin qabnu.
Nagaan
Dhugaa Dhugi
-
Malkaa said,
hayyee Oromo. Akka adaa Oromottis Ta’e akka Amantitti dhugaa kamiiyyu,rakko Ummata Keenya harkaa fi miila qabee jiruf furmaata barbaachuf ni mariyyannaa jechun cubbu hin qabu jehe amanaa. Warri marii Oromoota gidu gageefamaa jiru jibu, Anii dhimma Oromoo waliigalaaf yaadanii osoo hin tahin dhimmaa garee ykn dhunfaa laalnii natti fakkaata.
Namnii marii jibbus nama nagaa fi araari akka bu’u hin jaalanne.
Tokkummaan Huminna!!
-
Dhugaa Basii Sanyii said,
For all these weakness you people who are conducting this meeting or the so called “maree” are responsible, particularly Lenccoo Lataa and Dima Naga’oo. After the fall of Transitional Government of Ethiopians in 1992 both Lenccoo and Dima has been living their own life and throwing cold water on the Oromo struggle (QBO) and now come out of nowhere after they had what they need and telling us all this false narrative is unacceptable. Please go back to Ethiopia with Efremm Issaak and crown Ethiopians. Your idea is not any more reflect the Oromo causes, rather good to build the Ethiopian Empire, an old history.
-
Oromsiis said,
Dima Nagaho and lenco lata, u have to put ur self in been balance b/c these all comments r against u and pls dont work with habesha pleas! There r many oppressed nations that we, oromo, must work with!
-
Laa Luu said,
I am NOT a politician but I am amused ddep down to my bones as to how our Oromo fellows are master bickeres and petty infighters in instead of forgiving, forgetting and fighting the main enemy while leaving the sweet bickering to continue in the future Oromo parliament. The victims of such bickering sickness are only the Oromo people who have been suffering under the joke the minority tyranical regime.
Look how civilized and wise people forgive their enemie, bring people together and liberate themselves from stigmas and go forwards with free and dynamic spirirt inorderto achieve their greater individual and common objectives. :)
Mali’s interim president returns home
Traore says he forgives those who assaulted him as he returned from Paris after recuperating from his wounds.
http://www.aljazeera.com/news/africa/2012/07/20127271814859695.html
-
Fiigaa Qabaa said,
Diima Nago may have his weaknesses and his strengnths. Leencco Lataa may have his weaknessess and his strengths. Those who oppose them also do have their strengths and their weaknesses. Absolutely there are No pure angels neither pure Devils. The pure devil or pure angel perception is only between our two ears located within our head alone. Real world is complex and defies over simplification in to the only BAD versus in to the only GOOD wishful categories.
I think that the petty and blind power mongering and petty endless factional dishonest bully game playing might have deeper history and has nothing to do with the liberation of the suffering Oromo nation. Otherwise liberation and or democratization might have happened loooong ago. Sleeping on the fence and only waking up periodically once or twice in decades and reactively start producing steril out of date writings and repetitive irrelevant rehtorics from the file when tyrants come and go at a time when the dehumanized Oromo people expect new and fresh winning strong united action. They always get defeated and let the great Oromo people defeated together with them.
The Oromo people are sick and tired of all these empty make believe fake recriminations and infightings that have no end even at a time when the life span of a minority tyrant naturally come to an end. After all the people are constantly on the receiving by being killed, jailed, robbed of their human and natural resources and kept on starving to death, banished from homes, communities, country and facing deaths in foreign countries and alien cultures. WHAT A SHAME OF ALL THE SHAMES FOR ALL OF THEM! On the other hand even the American Indians lost both their spectacular unparalleled civilization and independence to rag tag of foreign intruders and fortune hunters simply due to their infighting and lack of elementary united front to defend and protect one of the world’s first great civilization that went down the drain.
“If God had not blinded them and willed that certain families or tribes among them(Oromos) should be at war with one another constantly there would not have been an inch of land in the empire of which they were not the masters” ~Manoel de Almeida, a Jesuit priest who visited Ethiopia in the 1620s.
The Oromo nation is the largest and the the tallest in Ethiopia and heterogeneous in its composition. This also means that there are enough playing grounds and enough participative opportunities for all activists motivated to contribute positively to the Oromo equality and liberation as opposed to the shameful endless minority tyranny. Oromos should not be afraid of diversity and democratic participation but rather agree to forming win-win common front for struggling to liberate the people step by step. Even an egg is said to be walking on its feet step by step.
“When you make the sacrifice in marriage, you’re sacrificing not to each other but to unity in a relationship.
~Joseph Campbell
-
xawalwaalle said,
yaa xawalwaalle nama moo bineensa waan ke wallaale.
yaa oromoo jara kana of irraa haadhabnu hojii diimaa fi leencoo erga hubannee wa20 taèera. warri kamaal galtuus gorsa jara kanaan utubamuu issani qasim abba nasha ragaa nuu baheera. kanaafuu oromoon hundi jara kana itti dinnina kennu qaba yoo barbadan maqaa amaaraatiin qabsa`uu mirga qabu maqaa oromotiin garuu gonkuma hin dandaàn……
-
ABDULKARIM said,
Belmaguu fi fuula biraa na hoogantan,gaaf micciirama ijaartan isin deeggera,kaayooo WBO agabsanii amansiisanii galchuu suni gantummaadha,amma dammaqeera,Maqaa Wal tajjii fi mariin dhuftanis farra WBO fi kaayyoo waan taataniif isin diina,feudalistoota,ergamtoota naftegna turtan,amma dhugaa ifa baheera.Du’a Demeksaa fi Baaroo maal akka ta’ees hubatamaadha.isin saaxila hayyee.
Filmaatni hin jiru gara jaarmiya WBO ijaaree hogganuu na waliin deeb’u ykns eenyu akka taatan isin saaxila,badii Belmaguu fi Bokoree gadi dhangalaasaaa beeka.
-
Abdulfatah Esa said,
Walii galan Alaa galan Tokkummaa Oromoo Haacimsinu.
-
umar jimmaa said,
ilaa akkana ta’e jarana kana booda QBO UMMATA qabadheen sochoosaan abjuudha yoo hojjatanii ka’anii hirmaachisuuf gaafatan malee maaliif jennaan ummatatu hamma silaa sobamuun danda’muu ol sobamee… namni waan oromoo irratti waa dubbatu hundinuu sherriif jedhee kuteera kan garee deeggaruu male … An akkasin jedha ala taa’anii xebenuu manna biyya seenanii tokkoon caalanii argamuu tokkoom wareegamuudha mee sobanii siyaasa cqatanii ala taa’anii sobaan wajjajabeessuun haa hafuu Aadaa dadhabaa akkamittan caalamaa dhiisaatii caalamuun 1991 mirkanaa’eetii ana as bahaa mirga keenya tolaanis dirqiinis numa goonfanna isintu qbo jeeqaara isinii achi jiruu qbo fuulduratti hin tarkaanfattu jala muraa…


text:
WASHINGTON DC
— Hagaya bara 1963 keessa hiriira nagaa sochii mirga namaa kan uummati nuusa miliyoonaa irratti argame fi Washington DC keessatti geggeessame irratti haasaa“I have a dream” jedhu kan Dr. Martin Luther King dhageessian ture. Seenaa Ameerikaa kan yeroo dhiyoo keessatti yeroo ajaa’ibsiisaa ture.
Bara 1893 keessa Afriikaa kibbaa keessatti abukaatoo lammii Hindii daraggeessa ta’an Gaandhiin baabura imaltootaa teessuma sadarkaa duraa ta’uuf malllaqa itti baasan irraa kaafamanii gara warreen adii hin taane taa’an sadarkaa gad aanutti akka darban ajajaman.
Presidentiin gumii “forth Freedom Forum” jedhuuf barreessaan kitaaba “Gandi and Beyon” jedhamuu David cortwright akka jedhanitti haala sana kan addunyaa guutummaa keessatti garaagarummaa guddaa fide.
Jireenya isaanii keessatti yeroo jalqabaaf loogiin sanyii isaan mudate. Hedduu gaddan, hedduu aaran. Waa’ee kanaa yeroo yaadan, qabsaa’uun akka irra jiraatu dhugoomsatan.
Haa ta’u malee hookkaratti hin amanan. Gaandiin hookkarri hookkara ka biroo akka kaasu, tarkaanfiin yeroo fudhatamu deebiin akka jiru, inni kaan isa kaan ijaa akka ba’u hubataniiru. Marsaa hookkaraa hamaa kana cabsinee keessaa ba’uun akka nu irra jiraatu Gaandiin hubatanii jiran jedhan.
Akkuma Hinduu kan tauran Ghandhi, Kirstiyaana hojjetaa Wangeelaa kan ta’an Dr. Martin Luther king leellistummaa polotiikaa isaanii kan bu’uursan amantii isaanii irratti.
Akkuma amantiin Gaandhii Hinduun barsiisu ilmoon namaa martinuu diina ofii iyyu haa ta’u siin gad kan hin taane fakkeenya uummaa ti. Marthin Luther king fi duuka buutonni isaaniis ajaja Yesuus Kiristoos diinni kee maddii kee tokko yoo kabale isa kaan itti qabadhuu ti, isaaf kadhadhuuf bakka isaa iyyuu fidirmafiif, dhuma irrattis dhiifama godhiif ka jedhu hordofu.
Dr. king dandeettii gidirsuu isaa dandeettii gidirfamuutiin ofi irraa deebisna. siin gad kan hin taane fakkeenya uummaa ti jedhan.
Kana kan dubbatan TMtti ambasaddora Ameerikaa hidda dhalata Afriikaa isa duraa fi michuu Dr. Martin Luther keessaa tokko kan ta’an Andrw Young.
Fiilmee seena galmeessa “Do not Walk Alone” Qofaa kee hin deemin jedhuufi waa’ee sochii mirga namaa mull’isu daawwatan. Fiilmii kana keessaa hirira hookkaraan alaa bara 1964 Saint Augustine, Floridatti geggeessameef yeroo daragaggummaa isaanii isaan hoogganan tu keessatti argama.
Gabaasaa Guutuu Armaa Gaditti Caqasaa


text:
Sammuyyaa Habashaa Bardhibbee 21ffaa Keessaa
Taammanaa Bitimaa irraa*
Akkan barreeffata kana dhiyeessuuf kan sababa naaf tahe, sammuyyaa Habashootaa isa kunoo gara torban sadii irraa kaasee biyyalafaa (addunyaa) tana irratti qullaa of- dhaabee of-muldhisaa jiruu kana. Habashoonni sammuyyaa isaanii isa: wallaalummaa, duubattafummaa, bineensummaa, bisaambisummaa fi doowa (“violence“) irratti dhaabate kan agarsiifatan (“exhibition” godhatan) sababa lama irraa ka’uudhaani. a) obboo Jawaar Mohaammad gaazexeessitootaan gaafatamnaan: “ani dursee Oromoo dha” waan jedheefi. b) Dhaabbata fagomuldhiftuu (telebiijinii) kan biyyalafaa tana keessatti beekamaa fi faarfamaa tahe, Aljaziiraa-n mataduree: “Oromo Seek Justice in Ethiopia” jedhamu jalatti waayee uummata Oromoo waan dhiyeesseefi. Isaan kun lamaan Habashoonni akkuma keenya biyyambaa keessa jiraatan, bututtuu isaanii gatanii akka maraatuu gabaa keessaa tahan isaan godheeti jira. Wanni isaan torban sadan kana keessa Oromoo irratti adeemsisaa jiran, jarri kun namoota ofis, uummata Oromoos kan sirriitti beekan akka isaan hin taane, nutti muldhisee jira. Jarri bakka jiranii fi bara keessa jiranillee wallaalanii jiru. Wallaalummaan kun garuu kan namni wayii isaan aguuggachiise otoo hin taane, kanuma isaan of-aguuggachiisani. Kanaaf, barreeffanni kiyya inni harraa kun sammuyyaa jarreen kanaa irratti kan xiyyeeffame taha.
Mee waan hundaafuu hiikkoo jecha “Sammuyyaa” jedhamuu kanaan durseetoo ibsuuf yaala. Jechi kun jecha Oromoo isa “sammuu” jedhamuu fi manxantuu “-yyaa” jedhamtu irraayyi baafame. Kunis: “summuu + -yyaa > sammuyyaa“. Sammuyyaan jecha Afaan Ingilizii isa “mentality” jedhamuuf kan kenname. Galmeewwan jechootaa kan Afaan Oromootiin bayan keessaa waanan jecha kana barbaadee dhabeefan, amma kanaa gaditti isuma Afaan Ingiliziitiin jiru isiniif qooda. Jechi kun afaan Ingiliziitiin waan hiikkolee lamaa-sadii qabuuf, isan ani ka’eef kan tahu callaan as irra kaaya. “Mentality - a way of thinking; mental inclination or character“. Egaa amma yaadundee (“concept“) jecha sammuyyaa jedhamuu erga qalbeeffannee, mee wajjumaan jala deemnee sammuyyaa Habashoota “keenyaa” kan durii fi kan ammaa haa xiinxallu.
Obboo Jawaar: “ati dursitee Oromoo dha moo nama Toopphiyaati?“, jedhamee gaafatamnaan ani “ani dursee Oromoo dha; Toopphiyummaan kan natti fe’ame“, jechuun deebii dhugaa irratti bu’ureeffame lafa kaaye. Deebiin kun mee waan Toopphiyaa isaanii ishii: dhiiga, lafee fi imimmaan uummata Oromoo fi uummatoota Kibbaatiin hundeeffamtee, ammallee mana hidhaa uummatootaa fi sabootaa taatee jirtuu tana, kan isaan jalaa diiguu miti. Impaayera isaanii ishii bosobbofte tana keessa uummatoota garagaraa, kannneen afaanota garagaraa 76 ol tahe, akka jiran mootummaan isaanii inni duriis inni ammaas hin haalle. Mee akka Oromoonni tokko tokkoo fi jaarmoleen Oromoo lamaa-sadii abjootaa jiranitti, Toopphiyaan dimokiraateffamtee haqnii fi mirgi uummatoota ishii keessaa guutuu-dhumatti eegameefii, fidhee ofiitiin waliin jiraatu haa jennu. Amma Oromoo tokkoof, Afaar tokkoof, Hadiyyaa tokkoof yookaan Somaalee Ogadeeniyaa tokkoof yoo gaafiin kanaa olii sun dhiyaateef: “dursee ani Oromoo dha; dursee ani Afaari; dursee ani Hadiyyaa dha; dursee ani Somaalee Ogadeeniyaa ti” yoo jedhe, maali badiin isaa? Kun waan jiruu fi dhugaa ija banatee lafa taa’u waan taheef, wanni kana irratti nama falmisiisu wayiituu hin argamu. Oromoon yoomumaa Oromoo dha. Impaayerittii keessas jiraatu, Keeniyaa faas jiraatu, Ameerikaas jiraatu kan biraa hafee Maarsii irra bayeellee jiraatu Oromoodhuma. Biyya kam keessayyuu, uummata kam waliinuu jiraatu inni dursee Oromoodhuma. Jiraan isaas, du’aan isaas Oromoo dha. Dhumte dubbiin!
Garuu, kun carraa uummata Oromoo tahee gaafii fi deebiin kun amma otoo hin taane, waggaalee 35 dura ka’uun deebifamee ture. Kan oggaa san gaafate Amaartota Waashingitan Diisii jiraatan yoo tahu: “ani duris Oromoo dha; yoomuu dursee Oromoo dha“, kan jedheetoo deebise jagnicha Oromoo nama maqaa qalamaatiin kitaabee seena-qabeettii “The Kindling Point” jedhamtu baasuyyu, obboo Hordofaa Qabsiisaa Loltuu ture. Hubaddhaa, gaafiin sunis waggaalee 35 keessa tokkollee hin geeddaramnee! Habashoonni fi sammuyyaan isaaniis waggaalee 35 kana keessa tokkollee hin geeddaramnee! Afaan isaanii isa Afaan Amaaraa jedhamu keessa waan “bayyaallabbat rigax” jedhamu tokkotu jira; “bakkuma dhaabbattetti lafa dhiiti” jechuu dha. Jechi kun jecha loltoonni waraanaa ittiin leenjifamani. Kan biraa yoo dhiifne, muummiyyeewwan Amaaraa ammallee, kunoo waggaalee 35 guutuu bakkuma duraan jiran san dhaabatanii lafa dhiitaa jiru jechaa dha. Uggum yaa nama! Uggum yaa bara! Kanaan maal jechuu dandeenya?
Jarri kun Amaartota ta’anii otoo jiranuu, waarroo Toopphiyaa jedhamu jala of-galchuu dhaabbii fi imaammata ofii isa hangafa godhatanii argamu. Aadaa, afaan, polotikaa fi fedhii Amaaraa adeemsisaa otoo jiranuu, “kan Toopphiyaati” jechuun ifumatti nama gowwoomsuuf dhamawu. Maali amma gaafiin obboo Jawaariif dhiyaate sun otoo isaaniif dhiyaachuun: “dursitee ati Amaara moo nama Toopphiyaati” jedhamanii yoo sobuu baatan, “dursee ani Amaara; ittaansee-mmoo ani nama Toopphiyaati” akka jedhan ni beekama. Yoo isaan akkana jedhan kun dubbii dhugaa isa lafa jiru malee, waan biraa miti. Kun impaayera isaanii, ishii faashistichi isaanii kan Minilik jedhamu ijaareef san, kan isaan jalaa mancaasuu miti. Biyyuma kam keessattuu jechuun biyya, biyya sabdanee (“multi-national state“) tahe keessatti namni dursee kan himatu sabumu ofiiti. Dursanii saba ofii himachuun kun gonkumaa waan biyya sabdanee san miidhuu miti. Isaan jaalatanis, jibbanis harra obboo Hordofaa fi obboo Jawaar kophaa isaanii miti. Oromoota kitila (miliyoona) 46-tu isaan wajjin tarree galee: “nuti dursinees Oromoo dha, ammas daballee Oromoo dha!”, jechaa jira.
Gara qabxii isa duraa irraa gara isa lammaffaatti yoo dabarremmoo, “gudii/ guddii” fi salphina muummiyyeewwan Amaaraa kana, ee kan Habashaa haa jennuutii isa kanaa olii caala ifumatti agarra. Dhaabbanni telebiijinaa, Aljaziiraan mataduree: “Oromo Seek Justice in Ethiopia“, jedhamu jalatti waayee hacuuccaa fi roorroo uummata Oromoo irratti yeroo ammaa adeemsifamaa jiruu, akka oduu fi gabaasaatti dabarsuun isaa muummiyyeewwan Amaaraa bakka jiran maratti duula hamaa akka isa irratti oofan taasisee jira. Raajii Waaqaa, safuu namaa jarri kun silaa maal barbaadu? Sammuun isaanii hojii isaa san “yaaduu” dhaabee jira moo? Isaan akka uummanni Oromoo uummatoota Toopphiyaa isaanii keessatti argaman keessaa, isa tokko akka tahe ni beeku. Erga impaayera Toopphiyaa Wayyaanee jalaa baafnee, tokkummaa ishii kan Wayyaaneen mancaase san deebifneetoo ijaarra jedhanii, uummatoota harra kottee warra Wayyaanetiin dhiddhitamaa jiran bira dhaabachuu dha qabu. Ennaa Wayyaanonni uummata Oromoo, uummata Ogadeeniyaa, uummata Sidaamaa, uummata Gambeelaa fi uummatoota Laga Omoo itti-duulanii gandeen barbadeessanii, qeyee onsanii, lafa irraa buqqisanii, kaan ajjeesanii kanimmoo manneen hidhaatti naqan “uummatoota isaanii” kana cinaa dhaabachuu qabu; iyyannoo isaanii biyyoota alaatti dhageessisuufii qabu. Egaa kun nama loojika irratti of-dhaabe fi nama sammuun isaa hojjatuufi. Nama loojikni qeyee isaatti hin argamnee fi nama sammuu fi ijji isaa jibba, dabrees sanyummaa irratti hundeeffameef kan hojjatuu miti. Otoo mee sammuyyaan isaanii sammuyyaa abaabayyuuwwanii fi abbootii isaanii irra wayyaawee, sammuyyaa bardhibbee 21-ffaa keessaa tahee, isaan Aljaaziraa irratti duuluu mitii isaaf badhaasa erguuf ture. Erga isaan uummata Oromoo akka uummata Toopphiyaatti ilaalanii, erga “claim” godhatanii nama uummata isaanitiif dhaabate arrabaa fi shimalaan dura hin dhaabatanii eebbaa fi galtaan bira dhaabatuuyyu. Haatahu malee, muummiyyeewwan Amaaraa fi: loojikni, dhugaan, haqni ilmoo namaa, laga ofii ceyanii yaaduun, akka bardhibbee 19-ffaa yookaan 20-ffaa mitii akka bardhibbee 21-ffaatti yaaduun dugdaa fi garaa dha. Homaa wal hin argatan jechuu kiyya.
Namoonni fi jaarmoleen Oromoo tokko tokko impaayera Toopphiyaa dimokiraatessina nuun jechaati jiru. Nuti impaayeroota hurreeffamanii kosii seenaa keessatti darbataman malee, kanneen dimokiraateffaman ibsaan barbaannee arguu hin dandeenye. Dirqamni keenya, dirqamni dhalawwan Oromoo impaayerittii mana hidhaa hamaa nuuf taate tana, ofirraa darbannee darbachuu dha malee, ishii of irratti supphuu fi wawayyeessuu miti! Mee haa tahuutii, jarri keenya kun Habashoota impaayerittii wajjin nuuf supphan eessaayyi argatu? Biyyoota alaa irraayyi akka meeshaa daldalaatti: Jaappaani fi Shiinaa, Jarmanii fi Ameerikaa faa irraa ol nuuf galchuu? Moo Habashoota keessumaa Amaartota kiniinii wayii kan walqixxummaa fi haqa sabootaa isaan beeksisu kennuufi? Kunoo, dubbiin obboo Jawaari fi dubbiin Aljaziiraa akka muummiyyeewwan Amaaraa homaa hin jijjiiramne ballaq-godhee nutti agarsiisaa jira!
Biyyee fi Biyya Oromoo keessaa Oromiyaan erga mooticha Amaaraa, Minilik saniin duula waggaalee 31 (1868 – 1899) booda dirree waraanaatti cabsamuun qabatamee, kunoo barri sonaan dheeraa tahee jira. Ginni-bittee Hababashaa waggaalee 400 guutuu Oromootti duulaa turullee, oggas isaanis, Oromoonis: eeboo, shootalaa fi gaachana callaan waan lolaa turaniif isaan hamma tokkollee hin milkoofne. Walakkeessa bardhibbee 19-ffaa keessa garuu, isaan maqaa Kiristaanummaatiin meeshaa waraanaa kan ammayyaa humnoota Oroppaa ennasii: Biritaanii Guddoo, Faransaa, Xaaliyaa fi Rusiyaa irraa waan argataniif, san irrattuu leenjiftoota waraanaa, kaarta-qartuu fi riqicha-tolchituu faa waan argataniif uummata Oromoo moyanii koloneeffachuu dandayani. Uummannii fi sabni Oromoo keessumaa Oromoonni daangaa Biyya Habashaatiin timjeeffaman kanneen akka: Oromoo Raayyaa, Oromoo Walloo, Oromoota Oromiyaa Waltajjii (Tuulamaa fi Macca Bahaa) fi Oromoota Wallagga Bihaa (Guduru, Jimma Raaree, Horroo fi Amuuruu) isa akka dallaa sibiilaatti waraana Habashaa ofirraa ittisaa ture moyanii, Oromoota biroos qabatani. Dabraniiyyuu uummatoota Kibbaa qabachuu dandayani. Duula hamaa kana keessa wanni suukkaneessaan weerartoonni Habashaa uummata Oromoo fi uummatoota Kibbaa irratti hin adeemsifne hin jiru. Kanneen keessaa harma-muraa fi harka-muraan Aannolee inni Oromoo Arsii irratti, funyaan-muraa fi morma-muraan gorroo Calanqoo inni Oromoo Barentuu irratti, lafarraa duguuggiin inni Oromoo Gullallee fi Darraa (kaaba Salaalee) irratti, qaama-hormaata dhiiraa cirannaan inni Oromoo Sooddoo fi Walisoo irratti adeemsifame hanga harraattuu uummata keenyaan yaadatamaa jira. Ciibsanii akka hoolotaa nama qaluun inni uummata obbolaa keenyaa Walaayitaa irratti oofame, lafarraa duguuggiin inni uummatoota tiruu Oromoo Kafichoo fi Dimmee irratti adeemsifamauun uummatoota kana dhibbayyaa 70 (“70 %“) fixe homaa hin irraanfatamne; yoomiyyuu hin irraanfatamusi. Eekaa, dhibee namaa fi loonii kan isaan duukaa-dhufee fi waraana isaanii saniin uummanni Oromoo kitilli shan (5 000 000) dhumuun lakkoofsi uummatichaa kitila 10 irraa gara kitila 5-tti gadi bu’e. Kana amlees, lafti lafee Oromoo tahe, dhibbayyaan 70 irraa fudhatamuun uummanni Oromoo guddichi gabbaarii fi ciisii isaanii tahe. Carraan uummatoota Kibbaallee akkuma kan Oromoo kana tahe.
Kana caalayyuu uummatoota Laga Omoo, Laga Dhiddheessaa, Laga Abbayyaa fi daangaa Sudaanitti dhiyaatanii jiratan kan nu irras, isaan irraas (Habashoota irras) gurraachawan, garuu akka amantii Oromoo isa Waaqeffannaatti uumaa Waaqaa fi tiruuwwan Oromoo tahan itti-duuluun akka bineensaatti adamsanii qabachuun gabaa biyya keessaa fi gabaa addunyaatti ittiin daldalachaa hamma jaarmayaan addunyaa kan “League of Nations” jedhamu, bara 1922 isaan dhoorkutti ittiin daldalachaa turani. Habashoonni uummatoota kiyya kanaan duris, harras gabra (“baariyaa“) jedhuuni. Harrallee kan akkana jechuun isaan kana waamu Amaartota magaalaawwan Oromiyaa keessa jiranii fi kanneen Gondor faa jiran qofa otoo hin taane, Amaartota amma obboo Jawaar Mohaammadii fi gaazexeessitoota Aljaaziraa fannisuuf: Waashingitan Diisii, London, Torontoo faa keessaa wawwacaa jiranisi. Isaan USAa keessa jiraatan keessaa gariin san bira kutaniiyyuu harrumallee obbolaa keenya, Afroo-Ameerikaanotaan gabroota (“baariyaawooch“) jedhuuni. Ani kanan as irratti kana fideef, nuti uummatoonni impaayerittii isaanii keessatti ammaaf argamunu sammuyyaa akkamii wajjin qalamaanis tahu, qabsoo akkamii akka adeemsisaa jirru jala harriquufi.
Duulli hamaan isaan obboo Jawaar, Aljaziiraa fi achumaan uummataa fi saba Oromoo irratti oofaa jiran raasaa kana (jidduu kana) akka oddo-kabree isaanii san itti-hammaatee malee, kan harra jalqabame otoo hin taane, itti-fufiinsa duriiti. Bara 1992 keessa yommuu mootummaan isaanii kan Wayyaaneen gaggeeffamu qabsoo saba Oromootiin dirqisiifamee, rifoormii waayee afaanii gochuun ijoolleen Oromoo Oromiyaa keessatti Afaan Oromootiin, Qabee Oromootiin barachuu eegalte san duula hamaa fi fokkisaa Oromoo irratti oofuu jalqabani. Ijoolleen isaanii (kan warra Amaaraa) ishiin magaalaawwan Oromiyaa kanneen addaddaa keessa jirtu hiriira bawuun, barsiisonni Amaaraa barsiisuu dhaabuun haqaa fi mirga Oromoo dura ijaajjani. Raajii Waaqaa, namni “afaan kiyyaanan baraddha; afaan kiyya hin miidhinaa” jeedhetoo hiriira baya malee, “isin afaan keessan dhiisatii kan kootiin baraddhaa” jedhee hin bawu. Amman ani beekutti kun addunyaa tana keessatti takkaa tahee hin beeku. Isa duula badaa warri Amaaraa Oromoo fi Oromummaa irratti haaromsanii jalqaban, qeessonnii fi daaqonoonni isaanii kanneen Oromiyaa keessaa: “Qubeen hojii sheexanaati” jechuun dibbegudda rukutanii, shaashara facaasanii, dhaddhaabbata mirmirsanii olka’ani. Kan biraa hafee taabota isaanii kabajamaa sanillee daboo waammachuun laga ximqataa irraa: “taabonni hamma Qubeen sheexanaa kun biyyaa bawutti hin galu jedhe“, jedhani. Oromoon Amboo garuu taabotas, qeesotas achumatti dhiisee bakka Qubeen itti-baratamtutti qajeele. Taabonni isaanii silaa Afaan Oromoo “hin dubbatuu” turjumaannis, abbaan-murtiis (daanyaanis) isaanuma jechaa dha. Waan biyyaa baafamuu kana maaf simaamaloo dharaa taabotatti himuun: taabota, uummata Oromoo fi Waaqa duratti soba dubbatu? San bira kutaniyyuu intala Oromoo tan magaalaa Caancootti (naannoo Sulultaatti) Qubee Oromoo uummata Oromoo barsiisaa turteeyyu, lubbuun ishii jannatatti haa galtuutii ishiin duunaan “bataskaanatti hin awwaalamtu” jedhanii dhoowwani. Bataskaanni sun qabeenya fi humna eenyutiin, biyya eenyuu keessatti, lafa eenyuu irratti akka ijaarame isaan ija cufachuun of-wallaalchisanillee taabonnii fi Waaqni ni beeku. Uummanni Oromoo guddichi kunis sirriitti beeka.
Gara boodaas yeroo mootummaan USAa Waashingitan Diisiitti akka raadiyoon isaanii kan afaanota biyyoota danuutiin dabarfamu, Afaan Oromootiinis akka dabarfamuuf hayyamuun bansiise, ilmaan nafxanyootaa isaan dira (“metropolis“) sanii fi naannoo isaa jiraatan hiriira bawuun dura-dhaabatani. Kan nama dhibu ennaa mootummaan alagaa afaan “biyya isaanii” keessa jiruuf, afaan Afrikaa tokkoof raadiyoo banu, silaa mee otoo sammuun isaanii jibbaa fi sanyummaan cufamuu baatee, “asshuu baga bantaniif!”, jedhaniiti hiriira bawuuyyu! Haatahu malee, sammuun gara sammuu Raas Dargee fi sammuu Minilik faatti of gadi-deebise kana yaadaa-ree? Sammuun akkanaa kunimmoo amma obboo Jawaari fi gaazexeessitoota Aljaziiraa irraatti gocha Aaannolee fi gocha Calanqoo karaatu hin mijoofneef malee, adeemsisuu irraa hin deebiyu. Namni baraa fi sammuu Minilikii fi kan Raas Daargee faatti of gadi-buuse, gocha jarreen kanaa hordofuu irraa of hin qabu. Garuu, barris bara Minilikii fi bara Raas Daargee san miti. Oromoonis Oromoo bara sanii miti; dhaloonni Oromoos kan barasii miti; addunyaanis addunyaa bara sanii miti! Dhugaa, baraa fi haqa ilmoo namaa kan bardhibbee amma keessa jirruu kanaa beekudhaani malee, sheexanni isaan ganamaa-galgala kaasan sun obboo Jawaari fi Aljaziiraa faa isaanitti ergeetii miti! Barris, namnis kan biraa tahuu isaa ammallee isaaniif hin galle jechaa dha.
Waan hundaafuu duulli isaan amma obboo Jawaari fi Aljaziiraa irratti dabrees uummataa fi saba Oromoo irratti adeemsisaa jiran kun bokonnaa (“camp“) Oromoo qulqulleessaa, Oromoo walitti qabaa, humnaa fi irraa Oromoo jajjabeessaa jira. Bokonnaa Oromiyaa bira dabreetuu saboonni fi uummatoonni akkuma Oromoo harqoota gabrummaa Habashaa jalatti argaman: Afaaronni, Somaalonni Ogadeeniyaa, Sidaamonni, uummanni Gaambelaa faa kana irrattis mararfannoon (“solidarity“) akka uummata Oromoo cinaa goran isaan taasisaati jira. Eekaa, “yoo funyaan rukutan ijji boochi” jedha mitiiree mammaaksi Oromoo? Haatahuutii, isaan nutti haa duulanii, nutti haa wacanii mee nuti Oromoonni ammuma irraa kaafnee maal maal faa gochuu qabna? Qabsoon bilisummaa Oromoo fi walabummaa Oromiyaa qabsoo salphaa wayii otoo hin taane, qabsoo du’aa fi jireenyaa ti. Qabsoo du’aa-jireenyaa kana galma isaatiin gawuuf, wanneen godhamuu qabantu ija-babbaasanii nu eeggachaa jiru. Egaa wanneen kana akka dubbiin nuu gabaabbatuufan armaan gaditti tokkoo-lamaan lafa kaayuuf yaala:
1) Kan ammaa caala uummanni Oromoo alaa-manaa, gaaraa-dakaa, magaalaa fi baadiyaa irraa karaa addaddaatiin of-ijaaree, walis ijaaruu qaba. Uummata karaa hundaan ofi-jaaree ka’e callaatu waanjoo gabrummaa baatee jiru san caccabseetoo darbachuu dandaya. Of-ijaaruu oggaa jedhamu karuma taliigaa duwwaa-dhaan of-ijaaruu qofa miti. Uummannii fi uumeen keenya kun karaa garagaraatiin ijaaramuu jechaan: dubartoonni, dorgaggoo-shamarran, hojjattoonni, qotee-bultoonni, daldaltoonni, seedattoonni, gaazexeessituuwwan, barreessitoonni, artistoonni, barattoonni, barateeyyiin (“academicians“) faa of-ijaaruu-tu isaanis, uummataa fi biyya isaaniis kan baasu taha.
2) Warri akka irranatti ibsametti of-ijaaree, walis ijaare kun walitti qabamuun gaaddisa Odaa jalatti walgawuun ijaarsa ijaarsotaa tokko gurmeeffachuu qaba. Ijaarsi ijaarsotaa kun jaarmolee malbultii (siyaasaa) fi addoota bilisummaas of-jalatti hammachuutu irra jira.
3) Jaarmoleen taliigaa fi addoonni bilisummaa Oromiyaa kanneen sagantaalee walfafakkaatu qaban, fedhii ofiitiin walitti baquuf qabsaawuutu irraa eegama. Walitti baquun kun daddhabamnaan akka jaarmolee obbolaatti walilaaluun wajjin hojjachuu qabu. Wal-masaaneffachuu fi walirraa qoqollifachun kun kan isaanis, uummata Oromoos eessanuu gawuu miti.
4) Dureewwan Oromoo kanneen ijaarsa kamiyyuu tahan of-sirreessuu fi caala kutannoon ka’uudhaan akkuma dureewwan qabsoo tokkootti nu gaggeessuu qabu. Moggaa moggaatti qoqollifachuu kana dhiisuun uummata ofiitti hiiqanii, uummata ofii oolgatanii deemuutu isaan irraa eegama. Suuta suutas dhaloota haaraa gara oliitti akka siqan gargaaruunis dirqama Oromummaa fi dirqama hogganummaati.
5) Uummannii fi sabni Oromoo inni humna qawweetiin qabamee, ammallee humna qawweetiin bitamaa jiru karaa maraan hidhatee, wal-hidhachiisee olka’uutu galma bilisummaa isa dhaqqabsiisa. Diina hidhatee namatti dhufe hidhatanii ofirraa deebisuun namaanis, Waaqanis kan eebbifame. Namoonni fi jaarmoleen tokko tokko kanneen “qabsoon hindhannoo nu hin baasu” nuun jedhan, kun uummata keenya afaan yeeyyiiwwanii fi qarriffoo majaalee (waraabeyyii hamoo) keessatti hambisuuf waamicha gochuun walqixxee taha. Kanaaf, karaa hundumaa hidhannee, karaa hundumaas uummata keenya hidhachiifnee tarkaanfachuutu karaa nu baasu taha.
6) Tokkummaan Oromoo kan ammaa caala, ee hedduu kana caala jabaatee, dabreeyyuu akka sibiilaatti kan eenyuu dandayee isa hin cabsine nuuf tahee adeemuu qaba. Tokkummaan ani baanu kun tokkummaa addoota bilisummaa fi jaarmolee taliigaa qofa miti. Oromoonni alaa-manaa bakka jiran cufattuu tokkummaan ka’aniitoo tokkummaa isaanii kan jiru jabeeffachaa kan hin jirremmoo ijaarrachuu qabu. Tokkummaan kun warreen, gandeenii fi hawaasota irraa ka’uun jajjabeeffamaa ol-adeemuu-tu irra jira. Ol-adeemee sadarkaa biyyalafaa dhaqqaba jechaa dha. Uummanni Oromoo kan waldhabe araarsee, kan walitti diinome firoomsee, kan wal-ajjeesellee gumaan dubbii raawwachiisee, walitti qabee walitti gumeessuuf muuxannoo tuulamee, tuulamee jiru qaba. Olii-gadi ceccewuu irra gara madda keenyaatti deebinee, irraa waraabbachuun tokkummaa keenya cimsachuutu nu baasa!
7) Oromiyaa tan Oromooti. Haatahuu malee, haqni warra bicuu tahanii guutumatti eegamuu qaba. Kan nu gabroomfate, kan dhiiga keenya xuuxxachaa ture, kan ammallee xuuxxachaa jiru gita-bittee Habashaati malee, uummata Habashaa (uummata Amaaraa fi Tigree) miti. Kana nuti durattis, ammas addumaan baafannee beekna. Kanammoo gara biyyoota biroo adeemnee kan baranne wayii miti. Seenaa uummanni keenya bardhibbee akkaan danuu keessa qaxxaamuree as gaye sanitu manneen barumsaa nuuf taha. Qaroomina (“civilization“) Gadaatu akka gita-bittee Habashaa faa gulantaa bineensummaatti gadi hin buune nu dhoorka. Kanaaf, wacnii fi duulli muummiyyeewwan Amaaraa amma nu irratti oofaa jiran, ilaafii-ilaamee (dimokiraasii) Gadaa isa sirna siyaasaa bira dabree qaama aadaa keenyaa tahe kana gonkumaa nu dagachiisuu hin dandayu.
8) Oromiyaa keessatti afaan biyyaa Afaan Oromoo tahuu eenyumtuu beekuu qaba. Ijoolleen Oromoo manneen barumsaa kam keessattuu, yoo unibasiitotaa fi kolleejota Afaan Ingiliziitiin barsiisan tahe malee, afaan ofiitiin barachuu qabdi. Ammaan tana ijoolleen Oromoo afaan qawween nutti dhufee qawweenis nutti fe’ame san, Afaan Amaaraa wanni barattuuf sababni wayiitu hin jiru. Gayeen gayee dhaa afaan qawwee kun nu irraayyis, Oromiyaa irraayyis ka’uu dha qaba! San bira dabreeyyuu namoonni Oromiyaa keessa akkaa waaraatti jiraatan afaan biyya keessa jiraatanii kana, Afaan Oromoo barachuutu isaan baasa. Kun mee seera biyyoota addunyaatii! San irratti ijoollee Amaaraas tahee, kan warreen biroo bakka tuuta-tuutaan jiraatanitti afaan ofiitiinis barachuun seeruma. Kana irratti warri amma “Oromiyaa nutu bulchaa jira” nuun jedhan, warri OPDO miila isaanii lamaanin dhaabachuun isa jedhame kana hojii irra oolchuutu isaan baasa. Jalakaattummaan Afaan Amaaraas, jalakaattummaan warra Wayyaanees inni isaan adeemsisaa jiran kun eessumaanuu isaan hin gawu! Uummata isaanii, uummata Oromoo galaana Abbayyaa kana wantaa taasifachuun oljechuu qabu! Kana malees, kunoo jidduu kana namoonni akka dureewwan Oromootti of ilaalanii fi waldaaleen tokkoo-lama gara jalakaattuummaa afaan qawweetti, Afaan Amaaraatti ceyaa jiru. Jarri kun qaanii fi salphina kana mataa ofirraa akka darbatan abdii qabna!
9) Harra nuti Oromoonni bineensummaa fi bisaambisummaa mootummaa Habashaa kan durii fi kan ammaa baqachuun garaa waaqa jalatti akka urjii faffacaanee jirra. Kunoo, ardiiwwan (“continents“) ilmoon namaa keessa qubatee jiru jahan keessatti argamna. Ardii Afrikaa teenyaa kana keessayyuu Kaayiroo irraa hamma Keptaawon-itti, Daakaar irraa hamma Maqadisoo-tti faffacaanee muldhanna. Ardiin xiqqattiin sun Awustiraaliyaa-nillee, biyyi xiqqashoon sun Ayerlaandaa-nillee namummaan nu simatanii akka ilmoo namaatti nu ilaalaa jiru. Habashoonni biyyuma keenya keessatti, dacheedhuma teenya irratti bakka ilmaan bineessatti gadi nu buusanillee, biyyoota itti-baqanne gara daran irra caalan keessa akkuma ilmoo namaatti jiraanna. Dhalawwan Oromoo dubartii-dhiirri gariin qurxummii nama-nyaataa, shaarkiin liqimfamanii hafanillee, kaan adaala Sahaaraa faa keessatti cirrachaan awwaalamanillee akkuma Waaqni ganamumaan Oromoo eebbise sanitti bakka deemne maratti wal-horree, hammi tokko ijoollee ijoollee teenyaa-llee agarree jirra. Badhaadhina Waaqni nuuf kenne kana gara badhaadhina uummataa fi biyya keenyaatti jijjiiruuf ka’uu qabna. Bakka jirru maratti akka lamii (ambasaaddara) Oromiyaatti oflaaluun uummataa fi biyya teenya, Oromiyaa beeksifachuu qabna. Gandi keessa jiraannu, manneenii fi unbarsiitiiwwan itti-barannu, bakkoonni itti-hojjannu cufti iddoolee waayee Oromoo fi Oromiyaa itti-beeksifannu tahuu qabu. “Eessaayyi dhufte?”, isa jedhamu yommuu gaafatamnu “Oromiyaa irraayyi” jechuu qabna! Sanumaan biyyaa fi saba keenya barsiifachaa adeemna. Kakuu dha; laguu dha; hoola; hooda: Toopphiyaan yoo waayee Oromoo fi Oromiyaa ibsuuf tahe malee, akka biyya teenyaatti hin himamtu! Toopphiyaan tun akkuma sammuu Dhaloota Qubee keessaa haqamtee calaate san sammuu keenya keessayyiis haqamtee calawuu qabdi! Bakki ishiif malu muuziyema malee, sammuu keenyaa miti.
10) Uummanni Oromoo dagabaafatoota (koloneeffattoota) Habashaatiin kan qabame kophaa isaa hin turre. Harra mana hidhaa Habashootaa kan jirus kophaa isaa miti. Saboota, sablammiiwwanii fi uummatoota baay’eetu isa wajjin ture, ammallee isa wajjin jira. Kanaaf, qabsoon saba Oromoo fi uummatoota Kibbaa akka gaariitti walitti hidhaa qaba. Karchallee wajjin itti-hidhamnee waggaalee 135 turre kana amma harka walqabannee, wajjin olkaanee caccabsuun keessaa bawuu qabna! Ijaarsi Oromoo inni dursee hundee Oromummaa gadi nuuf xirribe sun, jechuun Waldaan Maccaa-Tuulaamaa uummatoota Kibbaa 12 keessaa kanneen akka: Gimiraa, Beenishaangul, Moochaa, Kuulloo-Kontaa, Walaayitaa, Gaamo-Goofaa, Gede’oo, Koonsoo, Sidaamaa, Somaalee Ogadeeniyaa fi Afaar faa miseensota ofii godachuun waliin qabsaawaa ture. Qabsoon ijaarsi seena-qabeessichi kun Dastaa F. Xoonaa, ilma mootii Walaayitaa kan mootummaan Hayila-Sillaasee mijjiriitti (addabayiitti) baasee garafsiisuuf qopphaawaa ture, Waldaan Maccaa-Tuulamaa jalaa fashalsiisuun isaa akka bakkalcha ganamaatti seenaa saba Oromoo fi seenaa saba Walaayitaa dabreetuu seenaa uummatoota Kibbaa keessatti ifaa bara-baraan kan jiraatu. Uummatoota kanneen keessaa gara sonaan irra caalan, warra hortee Kuush tahan waliin walitti guduunfaa: aadaa, seenaa fi afaanii faa qabna. Uummatoonni Kibba Oromiyaa jiran kun: Silxee, Guraagee, Adaree, Hadiyyaa, Kambaataa, Ogadeen, Sidaamaa, Gedewoo, Alaabaa, Goofaa, Dorzee, Hamar, Koonsoo, Walaayitaa, Kuulloo-Kontaa, Gimiraa, Dimmee, Moochaa fi Beenishaangul faa kan Habashootaan qabamanii gabroomfaman erga dallaan sibiilaa kan Oromoo inni kanaa olitti tuqame sun cabee, sabni Oromoo qawwee ibiddaatiin qabamee asiiyyi. Ammas gaafa Oromiyaan teenya humna Oromootiin walaboomtee booda dallaan sibiilaa sun waan haaromfamee caalatti cimeetoo dhaabatuuf, uummatoonni kun cufti bilisaa fi walaba tahu. Garuu, guyyaa bilisummaa san shaffisiisuuf uummatoonni kun ammuma fedhii ofiitiin, fedhii ofiitiif qabsoo isaanii walitti qindeeffachuutu karaa Oromoos, isaanis baasu taha.
Keessumaa yeroo ammaa kana uummatoota Laga Omoo irratti mootummaa Habashoota Wayyaanetiin duula lafarraa isaan duguugutu adeemaa jira. Wayyaaneen waraana ishiitiin uummatoota kana qeyee isaanii irraa buqqisuun mooraa dhumiinsaatti naqaa jirti. Ishiin kan barbaaddu lafa isaaniiti malee, uummatoota kanaa miti. Dur abbootiin ishii fi abbootiin obbolaa ishii, warri Amaaraa uummatoota kana akka bineensaatti adamsanii qabachuun ittiin-daldalchaa turani. Uummatoonni kun waan sanyii duguuggiin inni hamaan irratti adeemsifamaa tureef, harra lakkoofsi isaanii sonaan gadi-xiqqaate. Uummanni Oromoo lafarraa duguuggiin inni hamaan irratti adeemsifamullee, kitilli shan dhumullee waan lakkoofsi isaa guddaa tareef irraa hafuun as gaye. Isaan kun amma kan lakkoofsaan: 3 000; 10 000; 20 000 yookaan 50 000 tahan yoo nuti namummaaf jennee namummaan cinaa isaanii dhaabanne malee, yoo nuti iyyineefii iyya uummatoota Afrikaatti, Afroo-Ameerikaanotattii fi biyyalafaa guutuutti dabarsineef malee, akkuma uummata Awustiraaliyaa durii, akkuma abbaa-biyyootaa kan Ameerikaa durii faa tahuu isaanii-ti. Ammoo, wajjumaan Habashootaan lafarraa nu duguugu malee, abadan isaan kophaatti hin dhiifnu. Kanaaf, ee kanaaf uummatoota Laga Omoos tahe, uummatoota Kibbaa wajjin karaa mara dhaabachuun qabsoo wajjummaa kan jiru cimsachuu, kan hin jirremmoo bu’ureeffachuu qabna! Toopphiyaa mana hidhaa sabootaa taate tana wajjin ofirraa gombifnee achi darbachuutu dirqama seenaa fi dirqama dhalootaa nutti taha!
11) Duula hamaa kunoo amma ginni-bittee Habashaa fi muummiyyeewwan Amaaraa nu irraatti oofaa jiran kana, isa obboo Jawaari fi Aljaziiraa irratti oofaa jiran kana irree tokkoon dura dhaabannee ofirraa faccisuu qabna. Erge isaanuu fidanii Aljaziiraa “keenya” bira dabarree, isa akka fakkeenyaatti fudhannee: BBC, CNN, VOA, DW (Voice of Germany) faatti iyyachuutu nurraa eegama. Luka koo, dugda koo jechuu dhiifnee olka’uun mataa olqabannee addunyaatti iyyachuu fi uummatoota Laga Omoofis iyya dabarsuu qabna. Oromummaan namummaa dhaa; namummaanis Oromummaa dhaa karaa kanaanis Oromummaa fi namummaa keenya haa cimsannu!Biyyoota keessa jirruu fi isaan kaanis jaarmolee namoomaa, gareewwan (paartiiwwan) garagaraa, mootummoota garagaraa, jaarmolee addunyaa fi ardiiwwanii: AI, Human Rights Watch, Eu, Au, UNO, UNESCO faatti waan uummata keenya fi uummatoota Laga Omoo irratti mootummaa Habashaatiin adeemsifamaa jiru itti-himachuu fi itti-iyyachuu qabna. Isaan nu hin dhagayan jenneetoo nuffinee dhiisuu hin qabnu. Hamma gurri isaan dhukkubuuttillee itti-iyyannee dhageessisiifachuu-tu nurraa eegama!
Dubbiftoota barreeffata kanaa jaalatamoo fi kabajamoo, kunoo kanaa olitti yaadan kana irratti qabu hamma tokko lafa kaayeen jira. Anis, atis, innis (ishiinis), hayyee nuti marti akkka amma deemaa jirru kanatti itti-fufuu hin qabnu. Of-geeddaruu qabna. Biyya teenya harmee Oromiyaa, uummata keenya abbee Oromootiif jecha of-geeddarree waltahuun gara fuulduraatti tarkaanfachuutu dirqama. Dirqamni kun dirqama seenaan nu irratti dhiisee fi dirqama dhalootaa-ti! Dirqama kana eessattuu dhokannee jalaa miliquu hin dandeenyu. Kanaaf, waltahuun alaa-manaa ijaaramnee wal-ijaarree, karaa maraan hindhannee wal-hidhachiifnee, karaa maraan tokkoomnee waltokkoomsinee harqoota gabrummaa Habashaa of-irraayyis, wal-irraayyis caccabsinee haa darbannu! Akkuma jagnichi keenya Jaarraa Abbaa Gadaa jedhe san,bilisummaa fi walabummaan Oromiyaa “akka du’aa waan ooluu mitii” mee haa jabaannu!
============== // ==============
* Taammanaa Bitimaa: gurree@web.de
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
4 Comments
-
Firaol said,
Abbee gooftaan dachaan si haa eebisu. diina keenyaaf deebii gaha fi haaqa kenitee. nama boonsa
-
SOLOMOON GAMMADAA KOORSAA said,
Tamaam Baati, Galatni shoora taphatteef ta’u yoon barreesse dubbadhes waa himamee dhuma hin fakkaatu. Maqaan OROMUMMAA jedhuuf OROMIYAAN OROMOOF jedhu marti si galateeffa. UUMAAN si kalqe,uume siin boona nus lammiin ke si leellifna waa mara sammuyyaa habashaan awwaalame waaroo mulqisteetta ( bakkeetti qottee baafteetta) jechuu kooti. kanaaf ammas galanni kee guddaadha BADHAASNI KEE OROMIYAA BILISOOMTI ARGI, KEESSA JIRAADHU.
-
SOLOMOON GAMMADAA KOORSAA said,
Na oofkalchi maqaake jijjiiree katabeen jiraa.
yoo siif mijate garuu tooruma E-MAIL koo kanaan na quunnami.
kanan jiraadhu kutaa U.S.A keessaa HOUSTON, TEXAS kan jedhamtudha.
-
rabbirraa guutaa said,
Galatni kee guddadhaa jabaadhu nutirree cinaakee jirra. Duriiyyuu wantin duubatti nu hanbise qabsoo abbummaan fudhachuu dhisuu keenyaa.


text:
WASHINGTON, DC — Tokkummaa mootummootaatti bakka bu’aan addaa Somalia Nick Kay al-shabab tattaaffii somalia keessatti nageenya buusuuf godhamu irratti yeroo ammaa balaa ta’aa argamu dhaqqabsiisaa jira.
Nick Kay odu gabaasaa VOA Moqadishoo keessaaf har’a ibsa kennaniingareen hidhata al-Qaida qabu kun Moqadishoo fi magaalaalee ijoo kanneen biroo keessaa erga ari’atamee as hagas cimaa miti. Garuu leellistoota kana kutaalee biyyattii ka biroo keessaa dhabamsiisuuf duula waraana itti dabalaatu barbaachisa.
Lammiiwwan Somalia kanneen Moqadishoo eegumsa, odeeffannoo basaaaa fi qindoomina wayyaawaa dhaan gargaaruu dandeenya. Garuu dhugumatti yoo al shababiin kutaawwan Moqadisho ala jiran keessaa baasne baasne malee sodaa jiru dhabamsiisuu hin dandeenyu jedhan.
Humni naga eegumsa gamtaa Afriikaa AMISOM jedhamu bara 2011 fi 2012 keessa magaalaalee ijoo al shabab qabatee ture keessaa ari’anii jiran. Haa ta’u malee michoota kan ta’an humnootiin Itiyoopiyaa akkuma somalia gad dhiisanii ba’u ueegalaniin humnootiin naga eegumsaa duula jiru itti fufuuf xiqqoo itti ulfaate.
Kay akka jedhanitti miseensonni gola naga eegumsaa kan tokkummaa mootummootaa lakkoobsa loltoota itti dabaluuf jecha xumura baatii kanaa hojii AMISOM xiinaluuf jiru.
Gama biraatiin imoo humnootiin addaa US Libiyaa fi Somalia keessatti duula farra shororkeessummaa labsanii jiran.
Afrdii biyya isaanii irraa km kumaan laka’amu fagaatu irraa humnootiin waraana US sanbata darbe hshoorkeessota barbaadamaa turan lama qabanii jiran.
Meseenso al Qaida gameessi tokko magalaa galma mootummaa Libya Tripoli keessatti to’annaa jala ooluu isaa angawoonni US mirkaneessanii jiran. Humnootiin galanaa US immoo magaalaa somalia Barawe keessatti shororkeessota waliindhukaasa walitti bananii jiran.
Ministeerri dhimma alaa US John Kerry odola Indonesia Bali jirutti kan geggeessame gumii wal ta’iinsa biyyootii Asia Pacific irratti yaada kennaniin US shororkeessota barbaadaman murtii haqaatti dhiyeessuuf tattaaffii gootu itti fufte jedhan.


text:
WASHINGTON, DC
— Qorarannaa hawaa geggeessuun ilaalcha duraa kan president John Kenndy ture.
Jalqaba irratti akeeki merkurii qorattoonni hawaa keessa akka socho’an taasise. San boodas namni yeroo jalqabaaf ji’a irra akka eggetu dandeessisee jira.
Katleen Kennedy intala obboleessa John Kennedy kan robert Kennedy ti. Milkaa’ina John kennedy akkas jechuun ibsan.
Dhimmi isaa maalan iraa argadha? oolmaa maalii soof oolu isa jedhu utuu hin taane, hojichi hojii ulfaataa waan ta’eef hojjetamuu qaba isa jedhu.
Namni ji’a irra akka deemu dandeessisuun ulfaataa dha. Kanaaf injineroota waan hin danda’amne akka danda’amu gochuu qabna jedhan qabna. Sana yoo goone qormaata keessa hin dabarre hin qabnu yaada jedhu sammuu lammiiwwan Ameerikaa keessa kaa’e.
Presidenti Kennedyn yeroo aangoo irra turanitti lammiiwwan America hidda dhalata Afriikaa baraoota isaan qabsoo mirga namaa itti finiinsan ture. Presidentichi ajjeefamuu isaanii baatilee haga tokko dua kongresiin US seeraawwan mirga namaa akka baasan dhiibbaa gochaa turan.
Gaaffiin fuula keenya dura jiru gaaffii namummaa ti. Gaaffiin kun akka barreeffama dheeraa kan ture si’a ta’u heera Ameerikaa irras taa’ee jira. Bu’uurri isaa lammiiwwan Ameerikaa mirgaa fi carraa qixxee ta’e haa argatan kan jedhu jedhan kennedyn.
Gabaasaa Guutuu Armaa Gaditti Caqasaa